Priština uvela vize Rusiji, Kini, Indiji...\nPortparol lokalnog ministarstva inostranih poslova izjavio da će primena te odluke od početka ove godine, "doprineti povećanju bezbednosti na Kosovu" PRIŠTINA - Na graničnim prelazima Kosova je počela primena odluke privremene Vlade Kosova o uvođenju viza za državljane 87 zemalja sveta. Među zemljama čiji\nPortparol lokalnog ministarstva inostranih poslova izjavio da će primena te odluke od početka ove godine, "doprineti povećanju bezbednosti na Kosovu"\nPRIŠTINA - Na graničnim prelazima Kosova je počela primena odluke privremene Vlade Kosova o uvođenju viza za državljane 87 zemalja sveta. Među zemljama čiji državljani moraju imati ulazne vize Kosova su Rusija, Kina, Indija.\nMeđutim, režim viza ne važi za državljane pet zemlaja EU koje nisu priznale Kosovo - Španija, Gračka, Kipar, Rumunija i Slovačka. Portparol lokalnog ministarstva inostranih poslova Artan Behrami je izjavio da će primena te odluke od početka ove godine, doprineti povećanju bezbednosti na Kosovu.\n"Sa aspekta unutrašnje sigurnosti, uvođenje i sprovođenje režima viza je mera predudpređenja jer se preko sistema viza mogu identifikovati opasni elementi i onemogućiti im se ulazak u zemlju", kazao je Behrami za Radio-televiziju Kosova (RTK).\nSledeća ⇨ Jeremić u Hong Kongu o ulozi Kine,odnosima sa Srbijom\nPrethodna ⇦ Novogodišnja poruka kineskog predsednika Hu Đintaoa


Druženje sa fudbalerima Crvene zvezde na „Gaspromovoj“ benzinskoj stanici u Novom Sadu - 25.09.2017, Sputnik Srbija\nDruženje sa fudbalerima Crvene zvezde na „Gaspromovoj“ benzinskoj stanici u Novom Sadu\nFudbaleri Crvene zvezde nastavili su druženje sa navijačima i potrošačima u okviru kampanje „Svi smo jedan tim“, posetom „Gaspromovoj“ benzinskoj stanici „Novi... 25.09.2017, Sputnik Srbija\n21:35 25.09.2017 (Osveženo: 02:54 26.08.2021)\nFudbaleri Crvene zvezde nastavili su druženje sa navijačima i potrošačima u okviru kampanje „Svi smo jedan tim“, posetom „Gaspromovoj“ benzinskoj stanici „Novi Sad Jedan“. Ovoga puta, timu Crvene zvezde pridružili su se fudbaleri crveno-belih Srđan Babić, Nemanja Milić, Uroš Račić i Dejan Joveljić.\n7 Septembar 2017, 19:07\nPotrošači koji su se zatekli imali su priliku da se fotografišu sa igračima Crvene zvezde, odigraju sa njima utakmicu malog ili stonog fudbala, kao i da im požele sreću pred važne utakmice u domaćim takmičenjima i Ligi Evropa. Prisutni Novosađani bili su prijatno iznenađeni jer su imali priliku da se druže sa igračima crveno-belih na benzinskoj stanici.\nFudbaler Crvene zvezde Nemanja Milić takođe je izrazio zadovoljstvo zbog učešća u današnjoj akciji u Novom Sadu:\n„Ovo je odlična akcija jer imamo priliku da se družimo sa navijačima koji nas podržavaju i upoznamo ih uživo. Mislim da ljudima puno znači što nas vide zajedno ovde“, rekao je on.\nDruženje fudbalera Crvene zvezde sa navijačima i potrošačima na benzinskoj stanici „Novi Sad Jedan“ organizovano je u okviru sponzorske saradnje ruske kompanije „Gasprom njeft“ i FK „Crvena Zvezda“. Kampanja „Svi smo jedan tim“ početkom septembra sprovela je akciju druženja sa potrošačima na benzinskoj stanici „Novi Beograd“ u Beogradu, a sponzorstvo Fudbalskog kluba „Crvena zvezda“ je najveća pojedinačna investicija u srpski sport.


Partizan - Rašović spasilac? - Sportske.net\nPartizan - Rašović spasilac?\nOdmah po završetku utakmice između Novog Pazara i Partizana pojavile su se spekulacije da bi Vladimiru Vermezoviću to mogao da bude i poslednji meč na klupi crno-belih. Tokom večeri, u beogradskim medijima se već izdvojilo i ime Vuka Rašovića kao njegovog naslednika!\nDa li će, samo nekoliko dana po odlasku sportskog direktora Ljubiše Tumbakovića, i šef stručnog štaba crno-belih Vladimir Vermezović napustiti Humsku?\nAko je povod za Tumbakovićev odlazak izvanredna ponuda iz Kine, Vermezovića bi posla mogao da košta najnoviji kiks njegove ekipe u Novom Pazaru, ali i sve izraženija nedisciplina njegovih igrača.\nUtisak mnogih je da je Vermezović već 'pogubio konce' kad je u pitanju vođenje ekipe Partizana, a najnoviji povodi za takve pretpostavke jesu i incident između Šćepovića i Mitrovića na treningu, kao i neverovatna scena iz 89. minuta utakmice u Novom Pazaru, kada je golman Stojković došao pred protivnički šesnaesterac sa namerom da izvede slobodan udarac!?\nVraćen je nazad uz psovke i čuđenje zamenika kapitena Milana Smiljanića, ali postavlja se pitanje kako na to gleda Vermezović, odnosno da li je Stojković tražio dozvolu trenera za ovakav postupak.\nBez obzira da li se tu samo radi o velikoj želji za pobedom, rezultati u poslednjih šest kola i slaba igra aktuelnog šampiona najveći su protivnik Vermezovića i njegovog ostanka na klupi crno-belih.\nDo reakcija bilo koga iz Humske sada je teško doći, ali prema saznanjima ''Monda'', Vuk Rašović će po svoj prilici narednih dana naslediti Vermezovića na klupi crno-belih.\nNekadašnji defanzivac Partizana trenutno obavlja ulogu prvog trenera Teleoptika, a svojevremeno je bio i pomoćnik Aleksandru Stanojeviću u Partizanu.\nU više navrata njegovo ime se pominjalo kao potencijalnog šefa struke crno-belih, a izgleda da će mu se prilika iznenada ukazati u samom finišu aktuelne sezone.\nU ponedeljak bi mnogo toga trebalo da se zna po tom pitanju, ali je jasno da se Vermezoviću u nedelju klupa ozbiljno ''zaljuljala''...


Teška nezgoda kod Prijedora: Povrijeđeni vozač prebačen u UKC RS - BIGportal.ba\n30 Novembra, 2021 30 Novembra, 2021 0232\nDvije osobe povrijeđene su u nezgodi koja se dogodila jutros oko 7.30 časova na magistralnom putu Prijedor-Sanski Most u mjestu Rasavci, saopštila je danas Policijska uprava Prijedor.\n“Na licu mjesta izvršen je uviđaj kom prilikom je utvrđeno da je u saobraćajnoj nezgodi, upravljajući vozilom marke reno učestvovala osoba M.M. iz Oštre Luke koja je zadobila teške povrede i M.M. takođe iz Oštre Luke upravljajući vozilom marke sangjong horando, koje je zadobilo lakše tjelesne povrede”, navodi se u saopštenju.\nKako se dodaje teško povrijeđeni vozač prevezen je na Univerzitetsko-klinički centar Republike Srpske u Banjaluci, a o svemu je obaviješten tužilac Okružnog javnog tužilaštva Prijedor.\nPolicijska uprava Prijedor apeluje na sve vozače da poštuju saobraćajna pravila i propise, a posebno ograničenja brzine kretanja. Imajući u vidu loše vremenske uslove i smanjenu vidljivost apeluju na vozače da obrate pažnju na pješake i bicikliste kao učesnike u saobraćaju koji su takođe obavezni poštovati saobraćajne propise.


Svetski dan autizma: Donosioci odluka pozvani na primenu Konvencije UN o pravima OSI - Portal Pasaž\nSvetski dan autizma: Donosioci odluka pozvani na primenu Konvencije UN o pravima OSI\nPosted: 2. aprila 2019. u 01:41 / by Milunka Nikolić / comments (0)\nSvetski dan autizma obeležava se 2. aprila a ovim povodom oglasio se Savez udruženja Srbije za pomoć osobama sa autizmom ne baš pohvalnom porukom po donosioce odluka u našoj zemlji. Uz napomenu da se članice nacionalnog saveza ove godine fokusiraju na pristupačnost uz slogan „Srušimo barijere za autizam zajedno: hajde da izgradimo pristupačno društvo“, akcentovano je nekoliko bitnih a nerešenih problema koji se tiču položaja osoba sa autizmom, i istaknuti predlozi, odnosno zahtevi za poboljšanje istog. U javnom obraćanju Saveza kaže se da „se ove godine navršava 11 godina od stupanja na snagu Konvencije UN o pravima osoba sa invaliditetom i Opcioni protokol koji je Srbija potpisala pre jedne decenije, ali je njena primena ostala nepotpuna u mnogim oblastima“. Napominje se , takođe da se u Srbiji ne zna koliko tačno ima osoba sa autizmom, budući da ne postoji Nacionalni registar osoba sa invaliditetom, i da se taj broj, po analogiji sa evropskim statistikama, procenjuje na nekoliko desetina hiljada, sa tendenciom uvećanja.\nU zahtevima donosiocima odluka Savez je, pored formiranja Nacionalnog registra OSI, donošenja Nacionalne strategije za autizam, poštovanja svih zakona koji štite prava osoba sa autizmom, istakao i potrebu stvaranja uslova za adekvatno školovanje, zdravstvenu zaštitu i zapošljavanje osoba sa autizmom. Savez traži i „uključivanje pojedinaca i grupa direktno pogođenih autizmom ( roditelji i udruženja) u proces donošenja zakona, politika i odluka i bolju saradnju sa njima“. Sve što do sada nije rešeno, po Konvenciji UN i u skladu sa potrebama osoba sa autizmom, Savez je, kroz ovo javno obraćanje , formulisao u osam tačaka.\nSavez udruženja Srbija za pomoć osobama sa autizmom osnovan je 1977. godine i krovna je organizacija koja okuplja 15 udruženja za pomoć osobama sa autizmom sa preko 3 000 korisnika. Od 2007. godine Savez je deo organizacije „Autizam Evrope“.


Trenutno neujednačena zaštita uzbunjivača u EU - Dijalog.net\nNaslovna Politika Evropska unija Trenutno neujednačena zaštita uzbunjivača u EU\nTrenutno neujednačena zaštita uzbunjivača u EU\nBrisel, 22. novembar 2018. – Odbor za pravne poslove Evropskog parlamenta je usvojio predlog zakona o zaštiti uzbunjivača, uspostavljanju bezbednog mehanizma za prijavljivanje prekršaja i merama protiv odmazde.\nTrenutno je zaštita uzbunjivača u EU neujednačena a potencijalna šteta je velika.\nEP je naveo da će na licu koje prijavljuje biti da izabere kanal izveštavanja koji mu najviše odgovara, interni ili eksterni, zavisno od okolnosti.\nZaštita uzbunjivača u EU nije ujednačena ili je samo delimična. Samo deset članica – Francuska, Mađarska, Irska, Italija, Litvanija, Malta, Holandija, Slovačka, Švedska i Velika Britaniju pružaju uzbunjivačima sveobuhvatnu pravnu zaštitu.\nU studiji iz 2017. godine rađenoj za račun Evropske komisije gubitak potencijalne koristi, koje nije bilo zbog nedostatka zaštite uzbunjivača, samo u javnim nabavkama, procenjuje se na između 5,8 i 9,6 milijardi evra godišnje na nivou EU, prenosi Euractiv.\nOznakeEvropska komisijaEvropski parlamentzaštita uzbunjivača\nPrethodno Božović: Nije normalno da jedan čovek odlučuje o svemu\nSledeće Janković: Vučić zna ko je, kada i zašto pretio Oliveru Ivanoviću\nTop Tags Evropska komisija istraživanje evropske integracije Srbija i Evropska unija mladi Civilno društvo mediji Društvo Vlada Republike Srbije Pravosuđe lokalna samouprava konkurs Evropska unija OCD vladavina prava


U Vranju je danas boravila Leoni Rajmers šefica Odeljenja za razvojnu saradnju Ambasade Savezne Republike Nemačke u Srbiji, povodom obeležavanja 19 godina Nemačko-srpske razvojne saradnje.\nU susretu sa gradonačelnikom Slobodanom Milenkovićem bilo je reči o najvažnijim projektima koje Grad realizuje sa nemačkim agencijama i finansijskim institucijama poput KFW i GIZ.\n„Jedan od najvažnijih >> Pročitaj celu vest na sajtu JUGpress.com << prioriteta gradskog rukovodstva je infrastrukturno opremanje Industrijske zone, ali se sve više radi na kvalitetnoj i adekvatnoj obuci radne snage, koja bi trebalo da bude prilagođena strukturi privrede. U tom smislu smo sa GIZ-om sarađivali na uvođenju neophodnih obrazovnih profila u srednjim stručnim školama”, rekao je Milenković.\nRajmers koja je prvi put u Vranju najviše se interesovala za privrednu situaciju i položaj mladih.\nGradonačelnik je naveo da je cilj lokalnog rukovodstva da mladi ne napuštaju Vranje što je teško realizovati, jer kako je rekao, „živimo u eri globalizacije i otvorenih granica“.\n„Iako su plate medicinskih radnika u prethodne četiri godine povećane za 38 odsto, teško ih je zadržati zbog niske startne osnove. Zato smatram da je privredni razvoj osnova da se mladi zadrže. I ulaganja u druge segmente društva mogu biti jedan od ključnih faktora. Vranje je dobilo novu zgradu Pozorišta, za mesec dana dobiće i bioskop, uskoro kreću i radovi na izgradnji novog stadiona i šoping centra, a ulaže se u razvoj turizma”, istakao je Milenković i dodao da su sve ovo integrišući uticaji kako mladi ljudi bolji život ne bi tražili preko granice naše zemlje.\nPotom je u sali Pozorišta „Bora Stanković“ održana svečanost posvećena devetnaestoj godišnjici Nemačko-srpske razvojne saradnje. Prezentovani su dosadašnji rezultati i realizovani projekti, koje sprovodi Nemačka organizacija za međunarodnu saradnju GIZ uz finansijsku podršku Nemačke razvojne banke KFW.\n,,Nemačka podržava Srbiju na putu ka Evropskoj Uniji, a dokaz za to je uspešna razvojna saradnja već 19 godina. U proteklom periodu vlada Savezne Republike Nemačke odobrila je Srbiji preko 2 milijarde evra. U Vranju se realizuju vrlo značajni projekti u oblasti vodosnabdevanja, upravljanja otpadnim vodama, kao i u oblasti obrazovanja”, rekla je Rajmers, šefica Odeljenja za razvojnu saradnju Ambasade Savezne Republike Nemačke u Srbiji.\nNa dobru saradnju dve zemlje ukazao je i predsednik Skupštine grada Dejan Tričković.\n,,Današnji događaj je potvrda saradnje, koja je doprinela sveobuhvatnom društvenom i ekonomskom razvoju Vranja, kroz unapređenje životnih uslova naših sugrađana. Saradnja naše lokalne zajednice sa Saveznom Republikom Nemačkom, kao i sa različitim institucijama i organizacijama ogleda se u brojnim realizovanim projektima“, istakao je Tričković.\nČlanovi „Reflektor teatra“ izveli su potom predstavu ,,Punoletstvo“, koja je specijalno pripremljena za ovu godišnjicu u kojoj su navedeni aspekti saradnje dve zemlje.\nOtvorena je i izložba ,,Dela znače“, gde su prikazani realizovani projekti nemačko-srpske razvojne saradnje.\nBoravak u Vranju gosti su završili posetom Narodnog muzeja i Muzej kuće Bore Stankovića.\nOkRadio.rs: Susret Milenkovića i Rajmersove: Teško zadržati mlade da ne odlaze\nBeta: U Vranju obeleženo 19 godina razvojne saradnje Nemačke i Srbije


NAKNADA ŠTETE U SLUČAJU NAPADA ILI UJEDA NEVLASNIČKOG PSA: U pitanju je postupak za naknadu štete, koja može biti materijalna (ukoliko ste bili na bolovanju) i nematerijalna na ime pretrpljenih fizičkih bolova, pretrpljenog straha i duševnih bolova u slučaju naruženosti. Sam postupak traje od dve do tri godine i u istom je neophodno veštačenje oštećene od strane veštaka medicinske struke i to na okolnosti povrede i pretrpljenog straha. Dosadašnji iznosi koji se naplaćuju kroz sudski postupak je od 100.000 dinara, pa na više u zavisnosti od povreda i pretrpljenih duševnih bolova. Advokati ukazuju da ukoliko pas nije lutalica već pas koji ima vlasnika naknadu štete potražujete od vlasnika, a ne od grada koji odgovara samo u slučaju pasa lutalica\nNaši građani nisu dovoljno informisani o svojim pravima kada je napad ili ujed psa lutalice u pitanju. Većini je poznato da mogu da dobiju odštetu od grada ako vas pas ujede, ali da li možete da je dobijete ako pas samo nasrne na vas?\nPravni eksperti kažu da je moguće naplatiti ovakav slučaj. Dakle, ne mora da dođe do fizičkih povreda.\n2. Infektivna klinika po službenoj dužnosti obaveštava "Veterinu Beograd" u cilju pronalaženja konkretnog psa.\nPreporuka advokata je da ukoliko se odlučite za sudski postupak angažujete stručnu pomoć koja će na najbolji način uspeti da zaštiti vaše interese.\nUvek je dobro da imate nekog dobrog svedoka, jer mnogi ljudi zloupotrebljava ovu mogućnost.\nIzvor: Vebsajt Telegraf, 24.11.2016.


Muzej iluzija: Leto iluzija 2.0 - Dan u Beogradu\nNaslovna » Izlasci » Izložbe » Muzej iluzija: Leto iluzija 2.0\nMuzej iluzija: Leto iluzija 2.0\nAh Neša 7. juni 2021. Izložbe Postavite komentar\nMuzej iluzija je pripremio i ovog leta bogat, od 15. juna do 15. avgusta 2021, letnji program pod nazivom „Leto Iluzija 2.0“.\nSvečano otvaranje manifestacije obeležiće „Humanitarno veče poezije sa Markom Miloševićem“, a jednom nedeljno održavaće će se „Potraga za godišnjim odmorom“ u Muzeju Iluzija kao i „Portaga za izgubljenom istorijom“ u Barutani na Kalemegdanu.\nU večernjim satima, 10. juna, pesnik Marko Milošević će predstaviti svoje dve knjige poezije kao i delove nedavno premijerno prikazanog filma „Pobeda sebe“. Uz stihove koje će čitati autor i glumac gost, uz melodijsku pratnju i video isečke iz filma. Veče će imati i humanitarni karakter, jer će ceo prihod od dobrovoljnih priloga biti doniran Svratištu za decu u Beogradu. Zbog epidemiološke situacije broj mesta će biće ograničen, a prijave za događaj će ići putem emaila: info@muzejiluzija.rs.\n„Potraga za godišnjim odmorom“ održavaće će se svakog utorka u Muzeju od 18.00 do 19.00 gde će se porodice uz dodatke letnjih rekvizita takmičiti da u što kraćem vremenu reše postavljene zadatke ispred njih, a finalne ekipe će se boriti za vrednosne vaučere turističke agencije koja je i sponzor aktivnosti.\nSvaka sreda tokom trajanja ove letnje avanture biće vesela sreda za sve ljubitelje iluzije, nauke i zabave jer će moći da posete prvoplasirani Muzej u Beogradu (po ocenama na Trip Advisor-u) uz popust od 20% na sve tipove karata.\n„Potraga za izgubljenom istorijom“ u prostoru Barutane odvijaće se svakog četvrtka od 18.00 do 19.00 uz prethodnu najavu. Porodice koje se odluče za takmičenje u ovom mističnom ambijentu očekuju nagrade sponzora.\nNiz dodatnih podsticajnih događaja koji će se odvijati u ili na platou Muzeja osvežiće toplo leto pred vama i učiniti letnju avanturu nezaboravnom.\nSve dodatne informacije, prijave kao i informacije o merama zaštite tokom trajanja programa možete naći na ovom linku.\nTagoviizlasci izložbe leto 2021 leto u beogradu muzej iluzija\nPrethodni Sahrane i kremacije u Beogradu, 8. jun 2021.\nSledeći Univerzitet Metropolitan organizuje poslednji rani upisni rok


Dunja Mijatović osudila napade političara na novinare koji su izveštavali o pandemiji | NDNV\n"Hrabar rad novinara i njihova posvećenost struci u vreme krize predstavljaju vazduh za demokratiju"\nKomesarska Saveta Evrope za ljudska prava Dunja Mijatović osudila je napade na novinare koji su u različitim zemljama izveštavali o pandemiji korona virusa.\n“Hrabar rad novinara i njihova posvećenost struci u vreme krize predstavljaju vazduh za demokratiju. Napadi političara na visokom nivou (na novinare) su neprihvatljivi”, rekla je Mijatović u intervjuu za Dojče vele.\nOna je kazala da političari moraju da imaju visok nivo tolerancije na kritiku, da treba da osude nasilje, da omoguće slobodan protok informacija i da učine sve što mogu da svi napadi na novinare budu istraženi.\n“Pandemija korona virusa pokazala je koliko su duboki problemi u različitim zemljama, u članicama Saveta Evrope, ali i šire, kad je reč o slobodnom izveštavanju, hrabrom istraživačkom novinarstvu koje otkriva kriminal, korupciju i nedela moćnika”, navela je Mijatović.\nOna je ocenila da aktuelna kriza predstavlja poseban trenutak za građane koji treba da prepoznaju koliko je važna sloboda medija i okruženje u kojem novinari mogu bezbedno da izveštavaju i istražuju, bez straha od bez nasilja.\n“Trenutna situacija u vezi s bezbednošću novinara nije nova. Vlade sada plaćaju cenu jer pre krize nisu učinile dovoljno ili nisu uradile ništa da povećaju bezbednost novinara”, rekla je komesarka SE.\nMijatović se pridružila pozivu za oslobađanje iz zatvora svih novinara, uhapšenih u vreme pandemije korona virusa ili pre nje.\n(DW, foto: Savet Evrope)


Vesti online / Srpski informativni portal / Beograd i Priština postigli dogovor o pravosuđu\nBeograd i Priština postigli dogovor o pravosuđu\nPrimena sporazuma o pravosuđu počinje 10. januara 2017.\nEdita Tahiri i Marko Đurić, kao glavni pregovarači u okviru dijaloga kome posreduje EU, dogovorili o finalizaciji primene sporazuma o pravosuđu, koji je postignut 9. februara 2015. godine, navedeno je u saopštenju.\n- Evropska služba za spoljne poslove će 9. decembra dobiti potvrde od obe strane da su ispunile uslove u cilju integracije sudija, tužilaca i osoblja suda u okvire kosovskopg pravosudnog sistema. Njihova integracija će biti u punoj primeni od 10. januara 2017. godine - navodi se u saopštenju EEAS.\n* Dačić napustio skup u Varšavi zbog uvreda Hodžaja\nEU je pohvalila obe strane zbog ovog dostignuća i pozvala ih da ubrzaju napredak u primeni svih presotalih dogovora, pogotovo dogovora o Zajednici srpskih opšitina i energetici.\nDirektor Kancelarije za Kosovo i Metohiju Marko Đurić izjavio je da su delegacije Beograda i Prištine postigle dogovor o sprovođenju Sporazuma o pravosuđu iz 2015. godine, čime je obezbeđena adekvatna pravna zastita za srpska fizička i pravna lica u pokrajini.\n- Nakon višemesečnih diplomatskih napora, naša delegacija je ovim dogovorom uspela da osigura priznanje i izvršenje presuda i odluka sudova Republike Srbije donetih nakon 1999. godine na Kosovu i Metohiji, čime je obezbeđena adekvatna pravna zastita za srpska fizička i pravna lica u pokrajini - izjavio je Đurić Tanjugu.\nĐurić dodaje da je dogovor garantovan kako od privremenih institucija samouprave u Prištini, tako i od strane EU.\nOn naglašava da je u pitanju značajan dogovor, imajući u vidu pravnu nesigurnost kojoj su Srbi u prethodnom periodu bili izloženi od strane prištinskih privremenih institucija, ali i dosadašnje osporavanje rada srpskih institucija na KiM.\n- Dogovoren je i način funkcionisanja i uređenja svih pravosudnih institucija u sredinama sa većinskim srpskim stanovništvom. Strane su dogovorile kako će biti rešen proces integracije sudija, tužilaca i administrativnog osoblja, a kao datum integracije dogovoren je 10. januar 2017. godine - objasnio je Đurić u izjavi Tanjugu.


Predstavljen novi helikopter Helikopterskog servisa RS - Glas Srpske\nBANjALUKA - Helikopterski servis RS proslavio je jubilej 10 godina postojanja promocijom novog helikoptera “AW119Kx” na sportskom aerodromu Zalužani kod Banjaluke.\nPrvenstvena namjena Helikopterskog servisa RS je medicinski transport ali i potrebe Specijale jednice MUP-a RS, Vlade i predsjednika RS, ali i reagovanje u vanrednim situacijama kao što su požari ili poplave.\nBoban Kusturić, direktor Helikopterskog servisa RS, rekao je da će se ubuduće intervencije lakše izvoditi jer novi helikopter ima veći kapacitet, noviji je i može letjeti u mnogo težim vremenskim uslovima te da gotovo neće biti mjesta gdje neće moći stići.\n“Novim helikopterom moći će da idu dva pilota, ali i više medicinskog osoblja”, rekao je Kusturić.\nSa italijanskom kompanijom “Leonardo S.P.A.” potpisan je ugovor o kupovini helikoptera, te da je vrijednost ugovora oko 9,3 miliona KM.\nŽeljka Cvijanović, predsjednica Vlade RS, je ukazala na značaj Helikopterskog servisa RS i istakla da su njegovi članovi sjajna ekipa spremna da odgovori svim izazovima i da je zadovoljstvo što imaju novu letjelicu i ne zavise od nekog drugog.\n“Biće još helikoptera, biće ih ubrzo još bar 2-3”, kaže Cvijanovićeva.\nMilorad Dodik, predsjednik RS, je rekao da jedan spasen život znači i spasen svijet, a zahvaljući Helikopterskom servisu mnogi su spaseni i to je najveće zadovoljstvo.\nDodik je rekao da članovi Helikopterskog servisa RS mogu poslužiti kao primjer svim institucijama RS kako se predano radi i već od iduće godine najavio nove letjelice.\nDragan Bogdanić, ministar zdravlja i socijalne zaštite RS, zahvalio se članovima HS koji su letjeli u teškim uslovima u ime svih pacijenata koji su spaseni i njihovih porodica i pohvalio njihov rad.


Vlada FBiH usvojila preporuke Kriznog štaba: O pohađanju nastave odlučuju kantoni | BL Portal\nVlada FBiH usvojila preporuke Kriznog štaba: O pohađanju nastave odlučuju kantoni\n11. Avgusta 2021. 21:23\nVlada Federacije BiH je na današnjoj hitnoj, telefonski održanoj sjednici, usvojila informaciju o epidemiološkoj situaciji Kovid-19 u FBiH te predložene naredbe i preporuke Kriznog štaba Federalnog ministarstva zdravstva, koje su donesene za narednih 14 dana.\nKrizni štab Federalnog ministarstva zdravstva dužan je da, prije isteka ovog roka, sagleda kompletnu epidemiološku situaciju u Federaciji BiH i sačini procjenu rizika, a radi razmatranja mogućnosti i potrebe izmjene naredbi i preporuka, te Vladi FBiH dostavi prijedlog novih.\n“Među naradbama je i ta da će nadležna ministarstva obrazovanja kantona, u saradnji s kriznim štabovima kantonalnih ministarstava zdravstva i zavoda za javno zdravstvo kantona, zavisno o epidemiološkoj situaciji na području kantona, donijeti odluku o modelu i početku pohađanja nastave u novoj školskoj 2021/2022. godini za osnovno i srednje obrazovanje”, navedeno je, piše Avaz.\nTags: krizni štab, Preporuke, Vlada FBiH\nDa li je vaš među njima? Obratite pažnju – ove PIN-ove najlakše je hakovati\nRusija najavila novu krivičnu prijavu protiv Navaljnog – evo o čemu se konkretno radi


Nemački političari ismejali putno upozorenje Turske za Nemačku\nBeta 10. septembra 2017. 15:35\nFoto: Pixabay.com / Beta\nNemački političari ismejali su danas upozorenje Turske za oprez pri putovanju u Nemačku. izdato u jeku medjusobne napetosti.\nTursko ministarstvo spoljnih poslova je u saopštenju izdatom juče ukazalo na porast desničarske i rasističke retorike uoči nemačkih parlamentarnih izbora 24 septembra.\nTenzije izmedju Turske i Nemačke porasle su u poslednje vreme. Izmedju ostalog Nemačka zamera Turskoj hapšenje 10 nemačkih državljana, smatrajući da je politički motivisano.\nŠef kabineta nemačke kancelarke Angele Merkel, Peter Altmajer, opisao je tursko upozorenje danas preko Tvitera kao „loš vic“ i dodao da „poredjenja s nacistima vredjanju našu čast“.\nRival Angele Merkel na predstojećim izborima, donedavni predsednik Evroparlamenta Martin Šulc je napisao u Tviter poruci „Činjenica je da se u Turskoj, a ne ovde, hapse novinari koji iznose svoje mišljenje“.\nTursko ministarstvo inostranih poslova izdalo je u subotu upozorenje turskim građanima koji žive ili putuju u Nemačku, navodeći povećanu desničarsku i rasističku retoriku pred parlamentarne izbore u Nemačkoj 24. septembra.\nU saopštenju Ministarstvo je ocenilo da su nemački kandidati oblikovali svoje izborne kampanje na anti-turskim stavovima da bi sprečili prijem Turske u Evropsku uniju. Kao osnovu za upozorenje navelo je i požare „neutvrđenih uzroka“ u naseljima doseljenika u Nemačkoj, kao i navodno maltretiranje državljana Turske na nemačkim aerodromima.\nMinistarstvo je ponovilo i svoju tvrdnju da Nemačka štiti terorističke grupe, uključujući zabranjene kurdske oružane ekstremiste i mrežu sveštenika Fethulaha Gulena koga Turska optužuje za pokušaj državnog udara prošle godine.\nU saopštenju se od turskih građana traži da buduoprezi i da izbegavaju političke skupove.


Herco Duster brush HE3015/HE3002 četka za čišćenje Flaute/Klarineta - Idealno.rs\nPočetna / Audio & Video / Muzička oprema / Ostalo / Herco Duster brush HE3015/HE3002 četka za čišćenje Flaute/Klarineta\nPonuda prodavnice lyrastyle za proizvod Herco Duster brush HE3015/HE3002 četka za čišćenje Flaute/Klarineta. Ispravnost cene i podataka proveri na internet stranici prodavnice.\nAudix D6 instrumentalni mikrofon\nod 22.680,00 DIN\nVIVANCO mikrofon DM 40\nHohner HC06 klasi?na gitara\nod 17.589,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Herco Duster brush HE3015/HE3002 četka za čišćenje Flaute/Klarineta i izberi najbolju. Ostalo iz kategorije Muzička oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Herco Duster brush HE3015/HE3002 četka za čišćenje Flaute/Klarineta i vidi da li ti odgovara ili pogledaj druge proizvode brenda HERCO. Opis i tehnički podaci proizvoda Herco Duster brush HE3015/HE3002 četka za čišćenje Flaute/Klarineta se mogu razlikovati od onih u internet prodavnici u kojoj obavljaš kupovinu. Herco Duster brush HE3015/HE3002 četka za čišćenje Flaute/Klarineta je dostupan u prodavnici lyrastyle po ceni, koja je navedena pored svakog prodavca u meniju "Prodavnice".\nGarantne uslove za Herco Duster brush HE3015/HE3002 četka za čišćenje Flaute/Klarineta proveri u prodavnici u kojoj nameravaš da obaviš kupovinu. Slika za Herco Duster brush HE3015/HE3002 četka za čišćenje Flaute/Klarineta je simbolična, zato se pre kupovine u prodavnici uveri da je proizvod isti.\nMade of highly aborsbent cotton


Bečić: Procedura za usvajanje budžeta jasna, manite se medijskih trikova – Bankar.me\nBečić: Procedura za usvajanje budžeta jasna, manite se medijskih trikova\nJune 7, 2021 CRNA GORA, FINANSIJE, SVE VIJESTI 1 Comment\nPredsjednik Skupštine Aleksa Bečić rekao je da je usvajanje budžeta prioritet svih prioriteta, te da je neophodno zakazati sjednicu Odbora za ekonomiju, finansije i budžet i Odbora za zakonodavstvo kako bi se raspravljalo o amandmanima na budžet.\n-Usvajanje Budžeta je prioritet svih prioriteta i ovo ponavljam već danima. Zbog interesovanja javnosti saopštavam da je neophodno da predsjednik Odbora za ekonomiju, finansije i budžet i predsjednik Odbora za zakonodavstvohitno sazovu i održe sjednice odbora, kako bi razmotrili podnešene amandmane na Budžet, a čime bi se stvorili formalni uslovi da se Skupština može izjasniti o predloženom Budžetu – napisao je Bečić na tviteru.\nOvo je kako je kazao jasna procedura.\n-Tako da molba da se manemo medijskih trikova sa svih strana, da svi radimo svoj posao, a da se usmjerimo ka efikasnom i dinamičnom radu sa ciljem hitnog usvajanja Budžeta – napisao je Bečić.\nPodsjećamo, potpredsjednik Vlade Dritan Abazović napisao je na Tviteru da su se stvorili uslovi da Skupština usvoji Budžet.\n– Hvala svim subjektima parlamentarne većine na razumijevanju.Stvoreni su uslovi da se usvoji Budžet. Pozivam rukovodstvo Skupštine da čim se završe neophodne procedure započne proces glasanja – naveo je Abazović na Tviteru.\nPOJMOVIaleksa bečić Budžet Crne Gore\nPrevious Izabran Odbor direktora Luke Bar\nSljedeći U prvom kvartalu ove godine privredi odobreno 119,5 miliona eura novih kredita\nAhahah, pa da je prioritet iznad svega zašto nije usvojen do sada? Manite se vi laganja i manupulisanja istinom i činjenicama – a to je da nemate budžet i da smo jedina zemlja u Evropi koja ga nema!


EX YU vesti : Konkurs za takmičenje za najboljeg slem pesnika Srbije\nKonkurs za takmičenje za najboljeg slem pesnika Srbije\nDruštvo književnika Vojvodine objavljuje konkurs za takmičenje za najboljeg slem pesnika Srbije. Takmičenje će se održati u okviru jedanaestog Međunarodnog novosadskog književnog festivala, od 29. avgusta do 2. septembra 2016. godine.\nPozivamo slemere i slemerke Srbije da pošalju najmanje 8 pesama koje ne smeju biti duže od 4 minuta u govornoj verziji (ako su pesme na jednom od jezika koji se govore u Srbiji, neophodno je da budu prevedene na srpski).\nKomisija DKV će odabrati osam pesnika koji će biti pozvani da učestvuju u takmičenju. Komisija takođe može, po svom izboru, da pozove još najviše četiri pesnika koji će biti učesnici takmičenja. Takmičari u skladu sa propozicijama mogu govoriti samo svoje pesme.\nNa kraju takmičenja biće proglašen pobednik izabran glasanjem publike i stručnog žirija. Pobednik će biti nagrađen diplomom i novčanom nagradom.\nNagrada najboljem slem pesniku biće uručena 1. septembra u Novom Sadu. Pravo učešća imaju svi građani Srbije. Rok za slanje pesama je do 10. avgusta na adresu:\nsa napomenom Za slem takmičenje, 11. MNKF.


Veliki požar u rafineriji, gori sirova nafta: Naređena evakuacija /video/ - 13.11.2021, Sputnik Srbija\nVeliki požar u rafineriji, gori sirova nafta: Naređena evakuacija /video/\nVeliki požar izbio je u skladištu najveće rafinerije nafte na indonežanskom ostrvu Java, u blizini Džakarte, zbog čega je danas evakuisano najmanje 80 stanovnika... 13.11.2021, Sputnik Srbija\n„Pertamina“, najveće državno preduzeće i energetska kompanija u Indoneziji, saopštila je da je požar u rafineriji Čilačap izbio u jednom od 228 rezervoara koji se koriste za skladištenje sirove nafte, prenosi AP.Kako se navodi, uzrok požara nije poznat i nije bilo prijavljenih žrtava, a trenutno se ulažu napori da se požar ugasi.Stanovnici su evakuisani u obližnji seoski objekat i džamiju, navodi se u saopštenju.Čilačap je jedna od šest rafinerija Pertamine sa kapacitetom prerade od 270.000 barela dnevno, navodi AP, prenosi Tanjug.\nsvet, ekonomija, požar, indonezija, džakarta, rafinerija\nVeliki požar izbio je u skladištu najveće rafinerije nafte na indonežanskom ostrvu Java, u blizini Džakarte, zbog čega je danas evakuisano najmanje 80 stanovnika koji žive u blizini.\n„Pertamina“, najveće državno preduzeće i energetska kompanija u Indoneziji, saopštila je da je požar u rafineriji Čilačap izbio u jednom od 228 rezervoara koji se koriste za skladištenje sirove nafte, prenosi AP.\nKako se navodi, uzrok požara nije poznat i nije bilo prijavljenih žrtava, a trenutno se ulažu napori da se požar ugasi.\nStanovnici su evakuisani u obližnji seoski objekat i džamiju, navodi se u saopštenju.\nČilačap je jedna od šest rafinerija Pertamine sa kapacitetom prerade od 270.000 barela dnevno, navodi AP, prenosi Tanjug.


Nexsas čekić macola 1250g drvena drška cena, cene Srbija, prodaja Beograd Novi Sad Niš\nNexsas čekić macola 1250g drvena drška cene\nTrenutno nemamo slike za Nexsas čekić macola 1250g drvena drška\nEPonuda nije internet prodavnica već Vam omogućava da brzo i lako nađete Nexsas čekić macola 1250g drvena drška po najjeftinijoj ceni. Naš cilj je da kupci budu što bolje informisani o ponudi Nexsas čekić macola 1250g drvena drška na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas čekić macola 1250g drvena drška sa PRODAVCEM. EPonuda ne može da garantuje potpunu tačnost specifikacije i slika za Nexsas čekić macola 1250g drvena drška. Pre kupovine, podatke za Nexsas čekić macola 1250g drvena drška proverite na sajtu PROIZVOĐAČA.


PREDLOG ZAKONA O PROCENITELJIMA VREDNOSTI NEPOKRETNOSTI: Zakonom će se uvesti novo zanimanje, procenitelj, kao i nacionalni standard procenjivanja od kojeg niko neće moći da odstupi. Sudski veštaci će morati da polože ispit da bi nastavili da rade. Takođe, predlagači zakona tvrde i da on mora da se usvoji u procesu usklađivanja sa regulativom EU i primenom Direktive o hipotekarnim kreditima\nPrimer veštačenja parcele za eksproprijaciju u Staroj Pazovi, po kojoj je procena data na čak 242.000 evra za postavljanje dva stuba dalekovoda, ponovo otvara problem procenitelja u Srbiji. Brojne muke sa veštacima, koje najčešće pogađaju građane koji traže od banke kredit uz nekretninu kao pokriće, trebalo bi da reši Predlog zakona o proceniteljima vrednosti nepokretnosti, koji se sredinom novembra 2016. godine našao u skupštinskoj proceduri.\nPrema rečima Nebojše Nešovanovića, direktora jedne od agencija za nekretnine, Predlog zakona podrazumeva i usvajanje međunarodnih standarda, koji se kod nas tek sporadično primenjuju poslednjih 12 godina.\n- Do sada su procene nekretnina rađene prilično nekvalitetno i slobodnim stilom, a radili su ih inženjeri tehničke struje koji ne znaju mnogo o tržišnim uslovima - kaže Nešovanović. - Zakonom će se uvesti novo zanimanje, procenitelj, kao i nacionalni standard procenjivanja od kojeg niko neće moći da odstupi. Sudski veštaci će morati da polože ispit da bi nastavili da rade.\nKao dodatni razlozi koji se navode u objašnjenju Predloga zakona stoje i brojne oblasti u kojima je uvođenje ovakvog zanimanja neophodno, poput stečaja. Takođe, predlagači zakona tvrde i da on mora da se usvoji u procesu usklađivanja sa regulativom EU i primenom Direktive o hipotekarnim kreditima.\nIzvor: Vebsajt Novosti, M. L. J., 06.12.2016.


Španske kompanije donose inovacije i pomažu srpskoj poljoprivredi - AgroSmart\nNa ovogodišnjem Međunarodnom poljoprivrednom sajmu u Novom Sadu predstavilo se devet španskih firmi. Na štandu države Španije posetioci su tokom prethodne nedelje mogli da se upoznaju sa inovativnim sistemima navodnjavanja, plastenicima, preparatima za zaštitu bilja i proizvođačima semena.\nSEMILLAS FITO predstavila se uz svog distributera za Srbiju – Konus Glorija. O ovoj kompaniji menadžer za ključne kupce Georgios Tsaprounis istakao je da njihova firma nudi semena vrhunskog kvaliteta:\n„U našoj ponudi srpski poljoprivrednici mogu pronaći široku paletu semena povrća: patlidžan, paprika, krastavac, paradajz, tikvica…, kao i žitarice – suncokret i kukuruz. U prilog tome da postojimo dugo i da nam ljudi veruju ide to da čak 20 odsto svojih godišnjih prihoda ulažemo u istraživanje i razvoj novih tehnologija!“\nUspešan nastup španskih firmi na Sajmu u Novom Sadu odraziće se na poljoprivredu u Srbiji\nBOMBAS IDEAL predstavila je jednu od kontinuiranih inovacija u sektoru pumpi za bunare. Njen menadžer za ključne kupce Visente Ibora Lafuente istakao je prednosti sistema livenja nerđajućeg čelika u postupku sa voskom:\n„To je tehnika koja se primenjuje u izradi nakita, čime se dobija završna obrada veoma visokog kvaliteta, glatkih površina visokog sjaja poput stakla. Osim atraktivnog izgleda, ova obrada pruža izraženo bolju efikasnost, što dovodi do manje cene proizvoda i manjeg utroška energije. Drugim rečima, dostiže se ista tačka rada u kraćem vremenskom periodu uz manju potrošnju električne energije.“\nTRADECORP je španska kompanija sa velikim iskustvom u ishrani useva, na globalnom nivou priznata kao jedna od najkredibilnijih kuća kada je o mikroelementima i specijalnim đubrivima reč. Poseduje jednu od svega nekoliko fabrika u svetu koja je u mogućnosti da sintetiše mikroelemente na bazi EDDHA helata. Proizvod Ultraferro koji ova kompanija nudi danas je prepoznat kao najkvalitetniji EDDHA helat gvožđa na svetu.\nKompanija proizvodi i Biostimulation 360⁰ – novi koncept stimulacije biljaka sa ciljem efikasnog prevazilaženja različitih vrsta abiotičkog stresa. Koncept je razvijen sa Univerzitetima i naučnim institutima u Madridu, Belfastu i Milanu.\nINAGROUP BIOTECH predstavila je biostimulatore, bioprotektore, preparate za ishranu bilja, korektore nedostataka i probiotike namanjenih tržištu Balkana. Predstavnik ove kompanije Viktor Santiago na Sajmu je izvojio je dva inovativna proizvoda:\n„Bionit je biostimulator sa visokom koncentracijom azota koji se koristi na kulturama kao što su kukuruz, suncokret i soja. Drugi inovativni proizvod je Inamite koji je preparat za biozaštitu poslednje generacije sa odličnim rezultatima u plasteničkoj proizvodnji i ekstenzivnoj poljoprivredi“\nNovina u kompaniji LABIN je to da se u granulirano đubrivo dodaje organska komponenta koja doprinosi većoj plodnosti zemljišta, kaže Karlos Monferer; Foto: V. Velisavljev\nLABIN na Sajmu je izložila svoja inovativna đubriva. Novo je to da se u granulirano đubrivo dodaje organska komponenta koja doprinosi većoj plodnosti zemljišta. Predstavnik ove kompanije Karlos Monferer misli da je ovo đubrivo potrebno poljoprivrednicima u Srbiji:\n„Zemljište u Srbiji često sadrži aluminijum koji je toksičan, a đubrivo koje mi proizvodimo može da doprinese pročišćenju zemljišta“, smatra Monferer i dodaje da je prepreka sa kojom se susreću pravna regulativa, odnosno da zbog specifičnosti hemikalija koje se koriste proces ispitivanja i odobrenja u nekoj zemlji zna da traje duže.\nSUSTAINABLE AGRO SOLUTIONS čija je predstavnica regionalni menadžer za Evropu Olga Blanko Alibes, pionir je u sektoru ishrane bilja i biostimulacije biljnih kultura. Ova kompanija na tržištu se nalazi više od 30 godina i kontinuirano proizvodi i prodaje profitabilna i inovativna rešenja za poljoprivredu.\nNOVAGRIC, na svetskom nivou je priznata kompanija koja ide korak ispred vremena kada je reč o plasteničkoj proizvodnji, sistemima za navodnjavanje… Cilj joj je i stvaranje inovativnih rešenja koja se tiču racionalne upotrebe vode, uštede energije i optimizacije resursa. Zdraviju poljoprivredu koja je posvećena i očuvanju životne sredine dostižu svojim proizvodima među kojima je poluzatvoreni sistem klimatizacije koji koristi vazduh unutar i van plastenika, kao i njihovu kombinaciju i time garantuje bolju kontrolu temperature i vlage. Za ovaj sistem karakterističan je čelik visoke otpornosti koji zbog te osobine predstavlja zamenu za strukturni čelik, kao i nft sistem gajenja koji se bazira na kontinuiranoj ili isprekidanoj cirkulaciji tankog filma rastvora za prihranu preko korena biljaka. U kompaniji ističu i sistem bezbednosti tokom montaže plastenika i promene plastičnih folija koji unapređuje sigurnost radnika na visinskim radovima.\nRKD PIVOT kompanija, dobro poznata srpskom agrobiznisu, bavi se proizvodnjom elektrificiranih rendžer mašina. Ove mašine imaju prednosti kada je reč o ekologiji. Naftu zamenjuju električnom energijom, što dovodi do smanjenja buke, doprinose organskoj proizvodnji, a ujedno su i jeftinije rešenje za poljoprivredu. Zastupnik za Srbiju direktor kompanije Ingel kaže da je uz pomoć ovih mašina realizovan najveći obrtni linear- hipodrom dužine 600 metara:\n„Instalirane su tri najveće rendžer mašine na svetu. Njihova dužina je 1.600, 1.400 i 1.200 metara. To su ujedno i prve elektrificirane mašine u svetu, a RKD i Ingel su zajednički razvile i sistem preciznog vođenja i održavanja tih mašina!“\nKarlos Garsija, predstavnik firme CAUDAL, kaže da je njihova pumpa rešenje za podzemno zalivanje; Foto: V. Velisavljev\nCAUDAL je firma koja proizvodi savremene sisteme navodnjavanja. Njen predstavnik Karlos Garsija kaže da je njihova pumpa rešenje za podzemno zalivanje:\n„ Ova pumpa se nalazi u zemlji, oko korena i navodnjava ga. Rok trajanja joj je između deset i 30 godina, a uz to dolazi i desetogodišnja garancija“, kaže Garsija i dodaje da njihov proizvod u početku nije bio dobro prihvaćen jer su poljoprivrednici bili skeptični jer nisu mogli da vide cev, ali su vremenom stekli poverenje. Stoga, ova firma želi da svoje sisteme predstavi i poljoprivrednicima u Srbiji.\nDodatne informacije o svim kompanijama koje su se predstavile na Međunarodnom poljoprivrednom sajmu mogu se dobiti kontaktiranjem Ambasade Španije. Ambasada organizuje konsultacije i edukacije o temi unapređenja poljoprivrede i međugraničnoj saradnji.\nlabin Novagric SUSTAINABLE AGRO SOLUTIONS


Bil Gejts odmara u Crnoj Gori - ISTOK - www.istokrs.com | Vijesti iz Istočne Hercegovine\nHome /Zanimljivosti/Bil Gejts odmara u Crnoj Gori\nAmerički multimilijarder, osnivač i član Majkrosofta Bil Gejts, odmara u Tivtu.\nGejts sa porodicom boravi u ekskluzivnom nautičko-turističkom centru Porto Montenegro, potvrdilo je “Vijestima” više gostiju.\nOdsjeda u hotelu „Regent“, a svakodnevno ga drugi gosti susreću na teniskim terenima Porto Montenego Sports Kluba, u blizini nekadašnjeg “Doma vojske” – sada upravne zgrade Porto Montenegra na Seljanovu, gdje on redovno trenira tenis.\nGejts i njegova porodica, tvrde oni koji su ih gledali, vrlo su jednostavni i spontani i opušteno uživaju u prirodnim ljepotama Tivta i Boke Kotorske, i ponudi Porto Montenegra.\nOsnivač “Microsofta” navodno je posebno impresioniran atraktivnošću i ljepotom zaliva Boke Kotorske.\nBil Gejts (64) bogatstvo je stekao kroz “Majkrosoft” koji je najveći globalni proizvođač kompjuterskih operativnih sistema.\nOn je jedan od najvećih filantropa na svijetu koji svake godine izdvaja na desetine miliona dolara za razne humanitarne i druge društveno odgovorne aktivnosti.\nGejts, prema zvaničnoj Forbsovoj listi, ima lično bogatstvo vrijedno 100 milijardi dolara, po čemu je on drugi najbogatiji čovjek na planeti, nakon vlasnika “Amazona” Džefa Bezosa koji je „težak“ 153 milijarde dolara.


Beogradski maraton dobio najveće evropsko priznanje - Novosti - Turistički svet\nBeogradski maraton dobio najveće evropsko priznanje\nBeogradski maraton dobio je sertifikat najvišeg ranga sa 5 zvezdica za kvalitet i bezbednost organizacije događaja. Iz sedišta Evropske atletike u Lozani, u četvrtak 30.06.2016. stigla je potvrda da je Beogradski maraton dobio najviše priznanje u kategoriji uličnih trka i maratona u programu „Running for all“ (Trčanje za sve) kojim se vrši kategorizacija trkačkih događaja u Evropskoj atletici.\nPovodom dobijanja ovog priznanja Dejan Nikolić, direktor Beogradskog maratona, izjavio je da su u Beogradskom maratonu izuzetno zadovoljni što je i EA prepoznala značaj i kvalitet Beogradskog maratona i da je ovo najviše priznanje došlo u pravom trenutku kada se uveliko vrše pripreme za organizaciju jubilarnog 30. Beogradskog maratona koji će se održati 22.04.2017. godine.\n- Ponosni smo da Beogradski maraton u kontinuitetu održava visok nivo kvaliteta organizacije manifestacije, a da i dalje uspeva da napreduje u svim segmentima organizacije. Očekujemo da 30. Beogradski maraton bude uspešan nastavak 29. Beogradskog maratona koji je ostvario mnoge, pa i rekorde po broju učesnika u svim trkama, a posebno je značajno da je u povodu ovogodišnjeg Beogradskog maratona, o svom trošku, u Beograd i Srbiju doputovalo preko 2500 učesnika i gostiju iz 60 zemalja sveta - naveo je Nikolić.\n- Želimo da se, u ovoj posebnoj prilici, zahvalimo svim pojedincima i institucijama koje su decenijama predano radile na tome da Beogradski maraton postane međunarodno priznat i poštovan događaj u svetu. Biće to podstrek da snagom zajedništva organizujemo vrhunski, a verujemo i do sada najbolji, jubilarni 30. Beogradski maraton koji će, osim naše želje da unapredimo sve sfere organziacije, imati i dosta značajnih novina - zaključio je Dejan Nikolić, direktor Beogradskog maratona.


16. septembar se obeležava kao Međunarodni dan zaštite ozonskog omotača | Boom93\nMinistarstvo zaštite životne sredine obeležava 16. septembar, Međunarodni dan zaštite ozonskog omotača, u cilju podsećanja na dan kada je u Montrealu 1987. godine otvoren za potpisivanje Montrealski protokol o supstancama koje oštećuju ozonski omotač a štetno zračenje iz ozonskih rupa direktno utiče na zdravlje miliona ljudi.\n“Ekološko Društvo Prijatelji Čačalice se aktivno svake godine uključuje u obeležavanje ovog važnog datuma pa je prethodinih godina u osnovnim školama Kralj Aleksandar i Oš Sveti Sava organizovano niz ekoloških radionica i edukativnih predavanja u cilju upoznavanja sve većeg broja dece i mladih sa značajem očuvanja ozonskog omotača ali ove godine zbog korona virusa su te aktivnosti izostale” – rekao je u izjavi za Boom 93, predsednik ovog Udruženja Dragiša Marjanović.\nOve godine zbog aktuelne epidemiološke situacije su izostale brojne organizovane akcije u saradnji sa osnovnim školama ali članovi ovog Ekološkog društva podsećaju javnost da je i dalje velika odgovonost na svakom pojedincu. Veoma je važno da se svest posebno razvije kod najmađih kroz razne edukativne radionice i akcije i ekološke sekcije.\n“Mi kao Ekološko društvo posebno se zalažemo za ozelenjavanje urbanih sredina kako bi se smanjila emisija štetnih gasova. Treba težiti da se planski na nivou lokalnih samouprava što više prostora ozeleni da se sačuvaju parkovi kao što su Tulba i Čačalica, pluća grada”– istakao je Stefan Vukić, diplomirani inženjer šumarstva i član Ekološkog društva Prijatelji Čačalice.\nPaljenje divljih deponija i takozvana prljava ekonomija, fabrike u okruženju koje utiču na kvalitet vazduha samo su neki od problema sa kojima se susrećemo.\nVazduh u Požarevcu, Kostolcu, Smederevu i okolnim gradovima po izveštajima Agencije za zaštitu životne sredine u 2019. godini bio je po raznim parametrima prekomereno zagađen više od 90 dana u toku godine a prevremena smrtnost upravo je uzrokovana prekomernim zagađenjem vazduha.\nNaučnici su još 1970. godine otkrili da je sloj ozonskog omotača sve “tanji” u oblasti iznad Južnog pola. Ova promena u ozonskom omotaču označena je kao “ozonska rupa” i zaključeno je da na njeno povećanje utiče prisustvo nekih štetnih gasova (npr. CFC, hlorofluorougljenici, jedinjenja) u atmosferi. Zračenje postaje sve znantno jače što direktno utiče na zdravlje ljudi i može da u velikoj meri poveća broj obolelih od raka kože.\nCilj sporazuma je bio da zemlje potpisnice kontrolišu proizvodnju i korišćenje štetnih gasova. Ovih štetnih gasova nekad je bilo u rashladnim uređajima, sprej bocama, aparatima za gašenje požara itd. Bez obzira na to što ovi proizvodi dugo ne koriste ove gasove njih još uvek ima u atmosferi.\nOznakeedukacija ekologija Ekološko društvo Prijatelji Čačalice medjunarodni dan zaštite ozonskog omotača Mladi ozonski omotač Požarevac škole šume zagađenje vazduha


Šešelj: Oboriću vlast Nikolića i Vučića — Викиновости\nŠešelj: Oboriću vlast Nikolića i Vučića\nBeograd/ Srbija (Beta) - Predsednik Srpske radikalne stranke (SRS) Vojislav Šešelj izjavio je u sredu u sedištu stranke u Zemunu da želi da što pre obori vlast Tomislava Nikolića i Aleksandra Vučića, koje je nazvao izdajnicima.\nŠešelj je naveo da ga je Haški tribunal „brutalno izbacio“ iz pritvora jer su hteli da ga se „otarase što pre“.\nPred nekoliko hiljada okupljenih, Šešelj je rekao da je Haški tribunal "ranjena globalistička zver koja i dalje uništava živote srpskog političkih i vojnih lidera".\n„Obećao sam vam da ću rasturiti Tribunal. Borba je trajala nešto duže nego što sam očekivao, ali pobedi se u zube ne gleda“, kazao je predsednik SRS.\nPrema njegovim rečima, aktuelna vlast u Srbiji ne preduzima ništa kako bi pomogla preostalim Srbima u Haškom tribunalu. „Njima (Srbima u Hagu) se tamo sudi zato što su ono najvrednije što je srpski narod imao tokom devedesetih godina. Većina njih nije počinila nikakve zločine, a naše generale sude samo zato što su branili otadžbinu“, rekao je Šešelj.\nOn je ocenio da je Vlada Srbije slala ministre i savetnike u Hag ne da bi osporili taj sud i pomogli optuženim Srbima, već da bi građanima Srbije „zamazala oči“.\nŠešelj je najavio da će sutra u 12.00 u sedištu stranke u Zemunu biti organizovana konferencija za novinare, a da će miting SRS organizovati na beogradskom Trgu Republike u subotu u 12.00.\nOkupljeni su nosili zastave Srbije i SRS, zastave sa Šešeljevim likom i uzvikivali: „Vojo, Srbine“, „Pobeda“ i pogrdne poruke na račun premijera Vučića.\n„Šešelj želi da obori vlast Nikolića i Vučića” Новинска агенција Бета, 12. новембар 2014. (srpski)\nPreuzeto iz „https://sr.wikinews.org/w/index.php?title=Шешељ:_Оборићу_власт_Николића_и_Вучића&oldid=3141463”\nOva stranica je poslednji put uređena na datum 10. decembar 2014. u 12:59 č.


15/08/2021\tLokalna Zajednica 2 Komentara 1,223 Pregleda Izvor: mojabackatopola.rs\nDoktor Nenad Ivanišević, pokrajinski sekretar za privredu i turizam, u pratnji pomoćnika za turizam Milana Jarića, posetio je juče fabriku transformatora i punjača „Midmas doo“ iz Bačke Topole.\nFabrika Midmas zapošljava 40 radnika na izradi transformatora koji se mogu koristiti u aparatima za zavarivanje, kao i u bezbedonosnoj tehnici, u izradi punjača koji se koriste za punjenje viljuškara kao i punjača za auto industriju.\n„Svrha naše posete je da damo podršku uspešnim privrednicima koji su se već ostvarili na polju izvoza, tako da u vremenu kada pripremamo i planiramo nove konkurse i novi budžet, u razgovoru sa privrednicima dogovorimo konkurs koji će njima najbolje pomoći.\nIdeja sekretarijata jeste da pomaže uspešnim privrednicima a i onima koji nisu toliko uspešni, da u razgovoru uvidimo na koji način koncipirati konkurs, da on bude brz, jednostavan, da se što pre realizuje i na koji način da se generišu nova radna mesta. Ideja svakog konkursa je da se sačuvaju radna mesta i ukoliko je moguće da se otvore nova radna mesta.\nOvo što smo danas videli je fascinantno i ja sam oduševljen što u Bačkoj Topoli postoje firme koje na ovaj način posluju, koje do sada nisu koristile podsticajna sredstva nijednog nivoa vlasti. Posle ove posete ideja je da se stvore konkursni uslovi koji će biti takvi da svi kojima je novac neophodan i svi koji hoće da ga upotrebe na pravi način, mogu vrlo brzo da dođu do njega. Do kraja godine kada se bude planirao i usvojio budžet, ideja je da se otvore dva konkursa, jedan za subvencionisanje repromaterijala jer je to nešto što stvara najbrže dodatu vrednost i drugi konkurs koji je u oblasti zapošljavanja.\nŽelimo da pomognemo da se novi ljudi zaposle. U zadnjem konkursu davali smo 270.000 po zaposlenom a nadamo se da će mo u novom konkursu davati i više sredstava, jer Srbija napreduje, i da će mo u proizvodnu privredu uložiti najmanje 300.000.000 dinara koliko smo uložili i ove godine“- istakao je Nenad Ivanišević.\n„Ispred kompanije Midmas fabrike transformatora i fabrike punjača želimo da pozdravimo ovu inicijativu od strane pokrainske institucije i opštinske strukture. Smatramo kao privrednici da je veoma značajan kontakt između sekretarijata za privredu i turizam i nas privrednika iz industrije za koje smatram da smo mi ozbiljna rezerva države za brži razvoj. Odgovor nastaloj krizi u svetu je i brzi razvoj aktivnosti u ekonomiji. Možemo da čekamo da nam bude bolje a možemo i da idemo u susret tom i zato ova saradnja će u budućnosti doneti dosta boljitka za našu zemlju“ – istakao je direktor ove kompanije Marko Predojević.\nNakon ove posete, sekretar Ivanišević je obišao i Dvorac ,,Kaštel“, kao i hotel ,,Biser“ na Panoniji.\nTagoviMidmas Nenad Ivanisevic Panonija\n15/08/2021 na 11:23\nFirma je vec dobila podsticaje u vreme DS a, ali to znamo jer su svi akteri bili na istom mestu. A rucak, pa ok je na Panoniji, neki su i Kastel obnovili, da pokolenja rucaju.\n16/08/2021 na 09:15\nAli u Rogatici se pojavilo svetlo na kraju tunela…


Idejno rešenje za rekonstrukciju zgrade nekadašnjeg Radničkog univerziteta u Novom Sadu predstavljeno je danas, a prezentaciji je prisustvao gradonačelnik Miloš Vučević, koji je istakao da će ta zgrada, nakon rekosntrukcije, biti još jedan objekat za ponos.\n“Ovo zdanje u Vojvođanskih brigada je prethodne dve decenije, posle požara koji ga je uništio, od lepotice postalo pravo ruglo i teret za lokalnu vlast, ali i ceo grad Novi Sad. Kako ovaj problem ne bismo ostavljali nekom drugom, ‘zasukli smo rukave’ i posvetili se pronalaženju dobrog kupca i našli smo ga u firmi ‘Vega IT’ koja je dala više od 5,2 miliona evra za kupovinu ruiniranog objekta”, napisao je Vučević na svom instagram profilu.\nVučević je naveo da projekat obnove deluje fantastično, tako da će ova “građevina-lepotica” zaista zasijati u novom ruhu, a Novi Sad dobiti još jedan objekat za ponos, ali i centar za IT sektor, digitalnu agendu i startap biznis.\n“Naš partner oseća puls Novog Sada, njegove želje i afinitete, jer ‘Vega IT’ je firma naših momaka, dvojice studenata novosadskog FTN-a, koja se bavi razvojem softverskih rešenja i uspešno posluje na zahtevnim tržištima Velike Britanije, Nemačke, Belgije, Holandije i Švajcarske, zapošljava 200 ljudi i nalazi se na listi 500 najbrže rastućih tehnoloških kompanija u regionu”, dodao je Vučević.\nOn je čestitao Saši Popoviću, suosnivaču kompanije “Vega IT” i direktoru arhitektonskog biroa čiji predlog rekonstrukcije je odabran kao najbolji.\nTags: miloš vučević, radnički univerzitet


Sudski tumači i prevodioci za ruski jezik Novi Beograd - Blokovi. Prevodi sa overom ruski srpski. Ovlašćeni sudski prevodilac\nPrevodilačka agencija RC PREVODI u svojoj ponudi ima prevod sa ruskog na srpski i sa srpskog na ruski jezik. Bez obzira da li vam je potreban prevod sa overom sudskog tumača (sudskog prevodioca) ili bez overe, prevod će biti urađen brzo i kvalitetno. Posebnu pažnju posvećujemo kvalitetu urađenog prevoda i poštovanju dogovorenih rokova.\nNaš tim stručnih prevodilaca i sudskih tumača za ruski jezik radi prevode ličnih dokumenata, dokumenata iz oblasti prava, ekonomije, bankarstva i finansija, marketinga, osiguranja, mašinstva, tehnike, građevinarstva, prevod internet stranica kao i tekstove iz mnogih drugih oblasti.\nU našoj agenciji sve prevode rade stručni i kvalifikovani prevodioci i ovlašćeni sudski tumači za ruski jezik. Prevode sa ruskog ili na ruski jezik za koje nije potrebna overa sudskog tumača, rade diplomirani filolozi za ruski jezik sa dugogodišnjim prevodilačkim stažom.\nPrevode za koje je potrebna overa sudskog tumača uradiće ovlašćeni sudski tumač za ruski jezik koji se dugi niz godina bavi prevođenjem tekstova iz različitih oblasti i ima bogato prevodilačko iskustvo. Kada se iskustvu doda profesionalan pristup, pristupačne cene i poštovanje dogovorenih rokova, izbor prevodilačke agencije je lak – RC PREVODI.\nNaš prioritet je kvalitet prevoda koji isporučujemo. Zbog toga naš tim čine stručni i kvalifikovani prevodioci i ovlašćeni sudski tumači za ruski jezik sa dugogodišnjim iskustvom i profesionalnim pristupom svakom pojedinačnom prevodu.\nPrevod sa overom sudskog tumača vrši ovlašćeni sudski tumač za ruski jezik koji svojim potpisom i pečatom garantuje da je prevod veran originalu. Ovako preveden dokument se koristi za službenu upotrebu a prevod sa overom sudskog tumača je najčešće potreban za lične i poslovne dokumente.\nUkoliko nam ukažete poverenje, uverićete se u kvalitet prevoda i profesionalnost naših sudskih tumača za ruski jezik. Prevod vaših dokumenata na ruski ili sa ruskog jezika sa overom sudskog tumača će biti urađen stručno, u najkraćem mogućem roku i po pristupačnim cenama.\nUkoliko vam je potreban prevod internet stranice, prezentacije, brošure, kataloga, uputstva za rukovanje, prepiske, radne biografije ili bilo kojeg drugog dokumenta na ruski ili sa ruskog, bez overe sudskog tumača, obratite nam se.\nPrevod će biti urađen sa istom pažnjom kao da je u pitanju prevod sa overom sudskog tumača, zato što naš tim čine iskusni i stručni prevodioci za ruski jezik.\nPozovite nas ili nam pišite kako bi izvršili besplatnu procenu broja prevodilačkih strana i poslali vam odgovarajuću ponudu za prevod sa ruskog ili na ruski jezik.\nPitajte sve što vas zanima u vezi sa prevodom sa ruskog ili na ruski jezik


Zamenik ambasadorke Australije u poseti Odboru za ljudska prava Vranje - SOS Kutku za devojke | Odbor za ljudska prava Vranje\nZamenik ambasadorke Australije u poseti Odboru za ljudska prava Vranje - SOS Kutku za devojke\nVršnjačke edukatorke i projektni tim SOS Kutka za Devojke sa zamenikom ambasadorke Australije, Glenom Morisonom. / (slika: Milan Stojanović)\n/Vranje, 05.06.2018./ Glen Morison, zamenik ambasadorke Australije u Srbiji Džulije Patriše Fini, boravio je u Vranju, na poziv OCD Odbor za ljudska prava iz Vranja koja uz podršku ambasade od decembra prošle godine realizuje projekat „SOS telefon i kutak za devojke“.\nProblem porodičnog i vršnjačkog nasilja bila je glavna tema razgovora koje je Glen Morison imao sa predstavnicima kancelarije Odbora za ljudska prava, SOS telefona i Kutka za devojke, kao i predstavnicima gradske vlasti u Vranju.\nNapori koji se ulažu za suzbijanje nasilja nad ženama, Australija sprovodi sa partnerima širom sveta. U Vranju smo podržali jedan veoma važan projekat koji se tiće edukacije žena i devojaka, ne samo iz Vranja, več i Pčinjskog okruga. Upoznate su kako da bolje razumeju i kako da se bore sa nasiljem. Po našem mišljenju, ovo je jedan izuzetno dobro i uspešno spoveden projekat i sve čestitke Vranju – ocenio je Morison, koji je posetio kancelariju Odbora za ljudska prava i „SOS kutak za devojke“, gde je razgovarao sa volonterskim timom koji je angažovan na ovom projektu.\nMorison se zahvalio na gostoprimstvu i naglasio da Australija odavno sprovodi program podrške nevladinim organizacijama i da se na taj način vrši povezivanje sa lokalnim zajednicama u Srbiji, kroz program direktne pomoći.\nVršnjačke edukatorke i projektni tim su u SOS Kutku za Devojke dva puta mesečno organizovale ukupno deset radionica Čajanke – razgovori na različite teme vezane za rodnu ravnopravnosti, a iz domena njihovog interesovanja. Veliki broj učesnica radionica je potvrda da je mladim devojkama uzrasta od petnaest do 17 godina potrebna jasna informacija i edukacija o prepoznavanju rodno zasnovanog nasilja u partnerskim odnosima i u porodici – istakla je koordinator kancelarije Odbora za ljudska prava, najstarije OCD na jugu Srbije koja se poslednjih godina intezivno bavi problemima porodičnog nasilja i edukacijom u oblasti rodne ravnopravnosti.\nAustralijski diplomata je informisan da je kroz ovaj projekat održano 14 radionica u sedam srednjih škola u opštinama Pčinjskog orkuga u kojima je učestvovalo oko tri stotine devojaka i žena.\nMorisn je imao i razgovor sa zamenikom gradonačelnika Vranja Nenadom Antićem i predsednikom gradskog parlamenta Dejanom Tričkovićem, kao i sa gradskim većnicima za socijalna pitanja i rad organizacija civilnog društva Danijelom Milosavljević i Dejanom Ivanovićem, zalažući se za veću podršku ovakvim projektima koji doprinose prevenciji porodičnog i vršnjačkog nasilja problemu koji postoji i u centralnoj opštini juga Srbije.\nU ime gradskog rukovodstva, prijem za visoku delegaciju, organizovali su zamenik gradonačelnika Nenad Antić, predsednik Skupštine grada Dejan Tričković i gradski većnici Danijela Milosavljević i Dejan Ivanović.\nZamenik gradonačelnika Nenad Antić, istakao je da je tema današnjeg sastanka rodna ravnopravnost, kao i borba protiv nasilja nad ženama.\n“Cilj današnjeg susreta je razmena iskustava o ovoj društveno devijantnoj pojavi i prezentovanje načina kako da se protiv toga borimo. Nažalost, ovaj globalni problem prisutan je i u našoj zajednici, a jedan od načina za njegovo rešavanje je upravo i realizacija ovog projekta. Vrlo je važno uspostaviti prave mehanizme i kolektivnu svest kako bi se suzbilo nasilje”, rekao je Antić.\nNa sastanku održanom u sali Načelstva, Suzana Antić Ristić, predsednica Odbora za ljudska prava Vranje, naglasila je da je u okviru projekta “SOS telefon i kutak za devojke“ održano 14 radionica u sedam srednjih škola u Pčinjskom okrugu i da je učestvovalo preko 300 žena i devojaka.\nZamenik ambasadorke Australije u Srbiji u poseti Vranju\nAkcija "Zagrljaj za poneti"\nPoziv civilnom društvu na širenje preporuke Saveta Evrope\nOkrugli sto "SOS telefon Vranje" i akcija "Drvo ljudskih prava"


Vreme 720 - Spanija: Parada sa mnogo "repova" -->\nParada sa mnogo "repova"\nKONTROVERZE: Detalj sa defilea u Madridu\nKao i svake godine, Španija je 12. oktobar, dan u kome je Kristifor Kolumbo 1492. kročio na tlo Amerike, obeležila kao najveći državni praznik. Tradicionalna vojna parada ulicama Madrida pred kraljem, premijerom, ministrima i brojnim zvanicama imala je, prividno, istu formu kao i svih prethodnih godina, ali suština nije bila ista. Obeležavanju praznika prethodile su dve interne polemike, a po njenom završetku otvorila se i treća, međunarodnog karaktera.\nPrvo je Republikanska levica, jedna od tri partije koje kao koalicija vladaju u Kataloniji, ozbiljno prigovorila socijalisti Paskalu Maragalju, predsedniku autonomne katalonske vlade, nameru da prisustvuje vojnoj paradi. Njegov prethodnik Đorđi Pužol iz Konvergencije i Unije, koji je 23 godine bio na čelu Đeneralitata (katalonske vlade) uspevao je da izbegne prisustvo obeležavanju "hispanskog dana" (el dia de Hispanidad). Koalicioni partneri jasno su stavili do znanja da Maragalj "neće biti i njihov predstavnik", a lider Revolucionarne levice Đosep Luis Karod Rovira izjavio je: "Nemamo razloga da proslavljamo bilo šta, zato što dosad nismo videli ni najmanji gest koji bi odslikavao multinacionalnu, multikulturnu i multijezičku Španiju".\nDrugu polemiku izazvao je ministar odbrane Hose Bono pozivom da u defileu, naravno simbolično, učestvuju nekadašnji ljuti protivnici iz španskog građanskog rata (1936–1939), republikanci i falangisti. U svojevrsnom pokušaju nacionalnog pomirenja, Bono je pozvao na jedinstvo porodice svih onih "koji su dali život za Španiju", uključujući i žrtve terorizma, odnosno žrtve atentata 11. marta ove godine u Madridu. Tako su se u delegaciji koja je odala počast "mrtvima za Španiju", uz kralja Huana Karlosa, premijera Hosea Luisa Sapatera, predsednika Kongresa (Parlamenta) Manuela Marina i Senata Havijera Roha, našli i predstavnici nekada proskribovane Plave divizije, koju je general Franko poslao u Rusiju da pomaže Hitleru u borbi protiv Rusa, i međunarodne divizije Leklerk, koja je oslobodila Pariz od nacista i u kojoj je bilo mnogo španskih boraca.\nMinistar vojni je objasnio da je tim gestom želeo da "bude vidljiv simbol mira i sloge zauvek"... Španska verzija partizana i četnika. Ministrova ideja naišla je na oštre kritike nekih paralementarnih stranaka, ponajviše iz Katalonije. Konvergencija i Unija, Republikanska levica i Ujedinjena levica oštro su zamerile ministru da ponovo otvara "debatu o dve Španije", da taj gest predstavlja "manjak poštovanja prema žrtvama palim za demokratske ideale i slobodu" i da je "sramotno u isti red svrstati borce za Republiku i fašiste". Ministar je, međutim, istrajao na svojoj ideji, braneći tezu o nacionalnom pomirenju i tvrdeći da "60 godina kasnije mir i slogu među Špancima garantuju oni koji to najbolje mogu učiniti, 90-godišnjaci kojima ja ne mislim da držim moralne pridike". Usput je u jednoj izjavi priznao da je njegov otac bio falangista, ali da on nema nikakvog razloga da ga se stidi. Polemiku je zaključio izjavom: "Ako odbacimo sve koji su bar jednom uzvikivali ´Živeo Franko´, ostaće četiri čoveka." Premijer Hose Luis Sapatero izjavio je povodom polemike o učešću boraca Plave divizije da je "poziv na učešće na paradi pripadnicima republikanske vojske bio istorijski gest".\nTreći čin je bila sama parada, sa estetske tačke gledište spektakularna, ali odsustvo na svečanoj tribini američkog ambasadora Džordža Argirosa i američke zastave (uz špansku, viđene su samo još zastave Italije i Francuske) bilo je jasan znak pogoršanih špansko-američkih odnosa. Od velikih prijatelja koji su, zajedno sa Velikom Britanijom, krenuli u iračku avanturu, postali su "saveznici na distanci", s manjim diplomatskim incidentima ove vrste. Svima je bilo jasno da odsustvo američkog ambasadora nije samo odgovor na povlačenje španskih trupa iz Iraka, što je bila jedna od prvih mera premijera Hosea Luisa Sapatera posle izbora 14. marta, već i direktan odgovor na njegov prošlogodišnji gest kada je, sedeći na toj istoj počasnoj tribini kao šef opozicije, odsedeo i dok je prolazila američka zastava. Svi drugi bili su na nogama i ta slika ponovljena je 13. oktobra u nekim novinama koje su, blago rečeno, nesklone vladi socijalista na čijem je čelu Sapatero. Američki ambasador nije se pojavio ni na kasnijem prijemu kod kralja Huana Karlosa. Povodom odsustva predstavnika američke vojske u defileu, ministar Hose Bono je rekao da su SAD "prijatelj i saveznik", ali da Španija više "ne kleči pred naređenjima stranih vlada, ma koje one bile. Vojska SAD nije pretplaćena na defile ulicama Madrida svake godine." Dodao je da je načelnik štaba Vrhovne odbrane Feliks Sans "kontaktirao s američkom ambasadom i objasnio da nije reč ni o kakvom potcenjivanju". Američka strana se zadovoljila objašnjenjem da ove godine, za razliku od prethodnih, "nije bila pozvana da učestvuje".\nOdsustvo američkog ambasadora navelo je španskog šefa diplomatije Migela Anhela Moratinosa da izjavi kako takav gest "ne spada u pravila diplomatskog ponašanja". Odsustvo ambasadora sa prijema kod kralja izazvalo je negativne reakcije španskih zvaničnika, a Alfredo Peres Rubalkapaba, portparol socijalista u Kongresu, čak je izjavio da je reč o "nepriličnom gestu", na šta je američka ambasada izdala notu, tvrdeći da američki ambasador "nikada nije pokazao ni najmanji gest nepoštovanja prema španskom kralju".\nDva dana posle parade, Argiros je razjasnio svima ono što je bilo jasno od početka: nije došao na paradu zbog prošlogodišnjeg gesta Sapatera, kome je još prigovorio da na predstojećim američkim predsedničkim izborima otvoreno podržava demokratskog kandidata Kerija. Treba li reći da je američki ambasador član Republikanske partije i finansijer Džordža Buša? Ipak, Argiros je malo smirio ton rekavši da "Španija ima pravo da pozove koga hoće na svoju paradu", i dodao da mu se nije činilo oportunim prisustvo na proslavi, ali da je vojska SAD bila zastupljena preko oficira najvišeg ranga. Indirektan odgovor stigao je iz Budimpešte, odakle je Sapatero, u službenoj poseti Mađarskoj, izjavio "da pogoršanje odnosa sa SAD neće uticati na promenu njegove pozicije o Iraku".\nRepovi jednog defilea jos se povlače...\nAvganistan izbliza >


traži... go\tVesti\tRušević u Bate Borisovu: Titula i Liga šampiona\t> editor4\nsubota, 21 januar 2017 15:43\tDoskorašnji fudbaler Novog Pazara Anes Rušević rekao je danas da je prezadovoljan zbog prelaska u redove prvaka Belorusije Bate Borisova, sa kojim je potpisao trogodišnji ugovor.\nOpširnije...\tDerbi u Varoši: Zlatar – Novi Pazar (subota, 19.00)\t> editor4\npetak, 20 januar 2017 17:41\tKošarkaši Novog Pazara igraće sutra protiv Zlatara u Novoj Varoši u utakmici 15. kola Prve muške regionalne lige Zapad, a trener gostiju Slađan Ivić reklao je da će krajnji ishod zavisiti od igre njegovog tima.\nOpširnije...\tHodžić pretposlednji u Antholcu, pobeda Šipulina\t> editor4\npetak, 20 januar 2017 17:26\tReprezentativac Srbije u biatlonu, Sjeničanin Edin Hodžić zauzeo je danas pretposlednje 104. mesto u individualnoj trci Svetskog kupa na 20 kilometara u italijanskom Antholcu, u kojoj je pobedu ostvario Rus Anton Šipulin.\nOpširnije...\tKup CEV: Sjajni Pazarci pali posle drame u Solunu\t> editor4\nčetvrtak, 19 januar 2017 20:57\tOdbojkaši Novog Pazara nisu uspeli da se plasiraju u osminu finala Kupa Evropske odbojkaške konfederacije, pošto su večeras u revanšu šesnaestine finala poraženi u Solunu od domaćeg PAOK-a sa 2:3 (25:18, 17:25, 25:20, 26:28, 16:18).\nOpširnije...\tOmiljena lektira na ekranu\tčetvrtak, 19 januar 2017 20:20\tU Narodnoj biblioteci Dositej Obradović realizuje se projekat „Mali bioskop“ u okviru kog mališani imaju priliku da gledaju filmske projekcije svoje omiljene lektire.\nOpširnije...\tBosanski je dostupan osnovcima širom Turske\tčetvrtak, 19 januar 2017 20:19\tDelegacija ministarstava obrazovanja i pedagoških zavoda šest kantona iz FBiH posjetila je instanbulsku OŠ “Bayrampaša Mehmet Akif Inan”.\nOpširnije...\tApel iz Parking servisa\tčetvrtak, 19 januar 2017 20:18\tZbog velikih neizmirenih obaveza građana za parkiranje vozila „Parking servis“ je prinuđen da po rešenim sudskim predmetima angažuje javne izvršitelje za naplatu dugovanja. Pre toga zaboravnim platišama se nudi mogućnost da sve obaveze izmire do kraja meseca.\nOpširnije...\tObuke za potrebe tržišta rada\tčetvrtak, 19 januar 2017 20:17\tKrajem januara u filijali Nacionalne službe za zapošljavanje u Novom Pazaru počinju obuke za raličita zanimanja, a namenjene su teže zapošljivim grupama lica koja čekaju posao. Obuke traju do šest meseci i realizuju ih iskusni predavači i instruktori. Po uspešnom završetku obuke polaznici dobijaju sertifikat o stečenim kompetencijama.\nOpširnije...\tJKP Čistoća: Upošljeni svi kapaciteti\tčetvrtak, 19 januar 2017 20:09\tSneg koji neprekidno pada, izazvao je velike problem pešacima i vozačima u celoj zemlji. JKP “Čistoća” uposlia je sve kapacitete i angažovala privatnu mehanizaciju, kako bi ulice bile prohodne.\nOpširnije...\t"Halifa Bin Zaid Al Nahjan" i "Ćamil Sijarić" u završnici gradske lige za odbojkašice\t> editor4\nčetvrtak, 19 januar 2017 16:47\tUčenice novopazarskih osnovih škola "Halifa Bin Zaid Al Nahjan" i "Ćamil Sijarić" plasirale su se u završnicu gradske lige za odbojkašice, gde će im se pridružiti dve najbolje ekipe sa uže teritorije grada.\nRastiću dva srebra na Balkan kupu\tHor Isa beg obilježava devet godina uspješnog rada\tŠtab za vanredne situacije o novom snegu\tStefanović: Da zakuvamo u Solunu\tStartPrethodna12345678910SledećaKraj\tStrana 1 od 879\tFollow @rtvnovipazar


Inkluzija kroz pozorišne predstave\nIzvor: B92, 02.Mar.2010, 22:10\nBeograd -- Inkluzivno amatersko pozorište iz Beograda kroz predstave podučava publiku znakovnim jezikom kako bi olakšali integraciju osoba oštećenog sluha.\nU okviru projekta "Slušaj moje ruke" Inkluzivno amatersko pozorište iz Beograda gostovalo je s predstavom "Pet prasića" u školi "Mihajlo Pupin" na Novoj Galenici kako bi edukacijom osoba koje čuju olakšalo integraciju osoba oštećenog sluha.\nInkluzivno pozorište osnovalo je Udruženje tumača za lica >> Pročitaj celu vest na sajtu B92 << oštećenog sluha Srbije koje je kooautor prvog znakovnog rečnika.\nSara i Predrag su malo i veliko smetalo u komadu "Pet prasića" koji je Inkluzivna amaterska trupa odigrala mlađim osnovcima škole u Novoj Galenici kako bi ih se upoznala sa svetom osoba koje komunciraju pomoću znakova.\nSara Dukić iz Inkluzivnog amaterskog pozorišta ocenjuje da su njeni drugari bili oduševljeni predstavom.\nU ovoj neobičnoj glumačkoj družini su pored profesionalnih tumača za lica oštećenog sluha, diplomci političkih nauka i jedna profesorka biologije.\nMilica Radović-Županski iz Inkuluzivnog amaterskog pozorišta, kaže da su deca spremnija od odraslih da uče gestove, pomoću kojih mogu da se sporazumeju sa vršnjacima koji se razlikuju.\n"Odrasli nisu spremni jer ne shvataju da gluve osobe stvarno vrlo teško fukcionišu u društvu i neki moraju da shvate npr. kada mi viknemo za nekim da prelazi na crveno on to ne može da čuje. Oko nekih osnovnih stvari vrlo je bitno neki osnovni gest da pomognemo ljudima koji su oko nas”, smatra ona.\nU susedstvu zemunske škole "Mihajlo Pupin" je škola za decu oštećenog sluha i govora "Radivoj Popović" pa je to bio razlog više da njen direktor Dragan Komnenić i među prvima u Beogradu prihvati projekat "Slušaj moje ruke."\n"S obzirom na ove idealne uslove koje mi kao škola imamo, a i blizina škole za gluvonemu decu koja je neposredno odavde nekih dva kilometra bio je jedan od razloga što sam smatrao, a i mislim da je humano i prikladno da ovako nešto i naša deca vide i jednostaveno shvate da ima i vršnjaka koji nisu u stanju da razumenju ono što mi sada pričamo", kaže on.\nOd prošlogodišnjeg osnivanja, odigrane su četiri predstave u Beogradu i Novom Sadu, a u planu je i gostovanje u školi za decu oštećenog sluha i govora "Radivoj Popović".


Debakl "orlića" protiv Engleske, polufinale i Svetsko prvenstvo sve dalje - Izazov\nDebakl „orlića“ protiv Engleske, polufinale i Svetsko prvenstvo sve dalje\nRadio-televizija Srbije\t 22. juna 2022. 21:52\nEkipa koju vodi selektor Aleksandar Jović bila je nemoćna protiv "gordog albiona" i ostala je na trećoj poziciji sa samo jednim bodom iz dve utakmice.\nNa drugoj poziciji, nakon trijumfa od 4:2 nad Austrijom, nalazi se Izrael, dok su Englezi prvoplasirani sa šest. "Orlići" imaju tri boda manje i mnogo lošiju gol-razliku od Izraealaca, što znači da im je u poslednjoj rundi potrebno samo čudo za plasman među četiri najbolje selekcije.\nTo ne znači da naši momci nemaju za šta da igraju – polufinalisti Evropskog prvenstva obezbediće direktan plasman na Svetsko prvenstvo, ali će to učiniti i petoplasirana ekipa na prvenstvu.\nU doigravanje za "osvajanje" pete pozicije i odlazak na Mondijal ulaze trećeplasirani timovi iz obe grupe.\nŠto se utakmice u Banjskoj Bistrici tiče, već u petom minutu stigao je nagoveštaj da ovo neće biti dobro veče za srpski fudbal. Englezi su osvojili loptu na nekih 30 metara, ona se odbila do veziste Aston Vile Karnija Čukvuemekea koji ju je prosledio desno do Skarleta.\nNapadač Totenhema je gađao suprotni ugao i uspeo da savlada golmana Radničkog iz Niša Ognjena Lukića.\nEnglezi su preuzeli inicijativu i kontrolisali dešavanja na terenu, a iako su reprezentativci Srbije uzvratili, nije bilo velikih šansi. U finišu prvog poluvremena momci u belim dresovima duplirali su prednost, ponovo preko Skarleta.\nOvoga puta, centarfor Engleske imao je mnogo sreće posle centaršuta Norton-Kafija i reakcije Lukića.\nTim rezultatom otišlo se na odmor, a Jović je na početku drugog dela odmah napravio dve izmene. Na terenu su se našli Nemanja Motika i Nikola Jojić, pa je Srbija zaigrala mnogo ofanzivnije i agresivnije.\nNekoliko puta su momci u crvenim dresovima pretili, obično su to bili udarci sa distance, ali promene rezultata nije bilo sve do 68. minuta. Nažalost, ponovo je lopta završila u mreži Srbije, a Karni Čukvuemeka je krunisao sjajnu partiju.\nPresekao je katastrofalno dodavanje Stefana Lekovića i onda rutinski pogodio donji levi ugao.\nIspostavilo se da to nije bio konačan rezultat jer je rezervista Džebison u nadoknadi vremena potvrdio katastrofu našeg tima i pogodio za 4:0.\nSrbija grupnu fazu završava utakmicom protiv poslednjeplasirane Austrije, a taj duel na programu je u subotu od 20 časova.


Očekivane tendencije BDP-a tri vodeće globalne ekonomije tokom 2020-ih: Da li je na pomolu rebalans (geo)ekonomske moći? Institutional repository of Institut of Social Sciences in Belgrade\nOčekivane tendencije BDP-a tri vodeće globalne ekonomije tokom 2020-ih: Da li je na pomolu rebalans (geo)ekonomske moći?\nNikolic_Petrovic_Ekonomski_horizonti_20_2.pdf - Published Version\nOfficial URL: http://www.horizonti.ekfak.kg.ac.rs/?q=EH_2020_2_r...\nMeđunarodni monetarni fond (International Monetary Fund - IMF) predviđa postepeno usporavanje, inače snažnog, rasta kineske ekonomije u prvoj polovini 2020-ih, te anemičan rast zapadnih ekonomija: SAD i posebno EU27. Imajući u vidu praktičnu (i simboličku) važnost dostizanja statusa ekonomije „broj jedan“, osnovni cilj rada je procenjivanje tendencija BDP-a (i BDP-a PPP) posmatranih ekonomija tokom naredne decenije. Glavni doprinos i nalaz ovog rada je procena budućih kretanja BDP-a za SAD, Kinu i EU27 u periodu 2025-30, na osnovu prethodnih trendova i projekcija IMF-a za 2020-24. Kineska privreda će postati globalno vodeća 2029-2030. Na osnovu izvršenih kalkulacija dokazana je osnovna istraživačka hipoteza, imajući u vidu da promene u globalnoj ekonomskoj poziciji impliciraju značajne geopolitičke posledice. Naime, dok će SAD, skoro izvesno, tokom 2020-ih ostati vodeća globalna sila, a EU nastaviti da bude fokusirana na sebe, ekonomski rast Kine će imati rastuće globalne konsenkvence, podstičući kretanje ka disperziji autoriteta. Taj zaključak je u skladu sa tvrdnjama većine relevatnih autora, koji potenciraju sve limitiraniju mogućnost SAD za unilateralne akcije.\nbruto domaći proizvod, ekonomski rast, Kina, SAD, EU27, globalni poredak, GDP, economic growth, China, the US, EU27, global order


Narodna stranka Zrenjanin: Nerazumna seča drveća kod magistralnog puta Zrenjanin – Novi Sad • ZRENJANIN DANAS\nNarodna stranka Zrenjanin: Nerazumna seča drveća kod magistralnog puta Zrenjanin – Novi Sad\nBy Redakcija on 09/02/2021\nImajući u vidu činjenicu da u Vojvodini tek šest odsto površina zauzimaju šume, a da je srednji Banat najmanje pošumljena regija u Evropi, svaka obimnija seča drveća privuče pažnju i izazove zabrinutost u javnosti. Naši sugrađani koji su primetili seču u blizini magistralnog puta Zrenjanin – Novi Sad, sa pravom su zabrinuti.\nObjašnjenje koje je pružio rukovodilac Šumske uprave Zrenjanin Mirko Đurđević za seču 24,84 hektara šume je šturo i puno opštih pojmova, a od obećanja da će fiziološki zrelu šumu zameniti mladom, kao po običaju neće biti ništa.\nPrethodna godina izgubljena je po pitanju pošumljavanja za AP Vojvodinu jer je iz budžeta za ovaj posao izdvojeno nula dinara, odnosno rebalansom pokrajinskog budžeta bila su ukinuta sredstva koja godinama nisu ni izbliza dovoljna za ovu svrhu, što dodatno pogoršava stanje u ovoj oblasti, a sličnu situaciju očekujemo i ove godine.\nZabrinjava podatak da je erozijom u Vojvodini obuhvaćeno oko 90 odsto ukupnih površina, dok se na čitavoj teritoriji Republike Srbije tokom svake godine, usled erozije, odnese 21.000 hektara zemljišta, dubine 16 centimetara. Zemljište se erozijom razara deset do četrdeset puta brže nego što se prirodnim procesom vraća, i to je proces koji je nepovratan.\nStručnjaci upozoravaju da je nivo humusa u zemljištu već pao ispod tri odsto, što je na granici optimalnog. Organske materije je, inače, pre početka intenzivne poljoprivredne proizvodnje na vojvođanskim njivama (u drugoj polovini 20. veka), bilo više od pet odsto, a samo u prethodnih 20 godina, taj nivo je pao sa 3,5 na ispod 3 odsto. Vojvodinu uskoro nećemo moći da zovemo žitnicom ni Srbije, a kamoli Evrope – polako postajemo pustinja u samom njenom srcu!\nKrajnji je moment da, pre svega, država shvati razmere ovog problema i da reaguje. Srbiji, a posebno Vojvodini, preti velika opasnost od trajnog osiromašenja zemljišta, što može imati nesagledive posledice i na proizvodnju. Negativni efekti već su vidljivi, jer uprkos tome što se primenjuju kompletne agrotehničke mere, prinosi opadaju.\nRelevantni faktori u AP Vojvodini bi trebalo da preduzmu odgovarajuće mere da se spreči enormna seča šuma u Vojvodini, koja je sa šumskim fondom ionako veoma siromašna, stoga pozivamo eko-aktiviste, NVO, kao i političke činioce da reaguju i obezbede nam toliko obećavanu „Za budućnost naše dece“ koja bi i dalje živela u jednoj od najplodnijih regija u Evropi, a ne u pustinji bez igde ikoga.


Tristar VE-5894 ventilator cena, cene Srbija, prodaja Beograd Novi Sad Niš\nTristar VE-5894 ventilator cene\ncena od 2.199,00 do 2.199,00 din | prodavnica (3)\nVOX VT1603 podni ventilator\ncena od 1.984,00 din\nEPonuda nije internet prodavnica već Vam omogućava da brzo i lako nađete Tristar VE-5894 ventilator po najjeftinijoj ceni. Naš cilj je da kupci budu što bolje informisani o ponudi Tristar ventilator VE-5894 na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Tristar Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tristar VE-5894 ventilator sa PRODAVCEM. EPonuda ne može da garantuje potpunu tačnost specifikacije i slika za Tristar VE-5894 ventilator. Pre kupovine, podatke za Tristar ventilator VE-5894 proverite na sajtu PROIZVOĐAČA.


Južne vesti: Žele da nas slome jer smo im trn u oku – Matrica slobode medija\nPosted on August 12, 2018 by Teodora\nBeograd, 12. avgust 2018. godine –\nOsnivač i direktor Južnih vesti Vitomir Ognjanović smatra da kažnjavanje tog portala na osnovu uredbe koja se odnosi isključivo na javni sektor, predstavlja opasan presedan koji bi mogao da slomi sve male medije koji rade u javnom interesu.\nIako ni posle intenzivne šestomesečne kontrole nisu u poslovanju Južnih vesti pronašli ni jedan jedini prekršaj, pozivajući se na uredbu koja se odnosi isključivo na javni sektor, poreski inspektori su utvrdili da Južne vesti navodno duguju milionski iznos.\nOgnjanović za N1 podseća da su Južne vesti od prvog dana poslovale u skladu sa zakonom.\n“Mi prvi treba da damo primer poslovanja koje je po zakonu”, naveo je on, ocenjujući da propisi koji se odnose na javni sektor, ne mogu da se primene na privatne medije, naročito ako to nigde nije zakonom definisno.\nNaime, inspektorke su, tumačeći Zakon o informisanju i pritom ne navodeći koji tačno njegov deo, donele zaključak da glavni i odgovorni urednik mora da bude u radnom odnosu u mediju koji uređuje, a da urednik Južnih vesti Predrag Blagojević nema radni odnos u tom mediju.\nInspektorke su se pozvale na Uredbu Vlade Srbije “Katalog radnih mesta u javnim službama i drugim organizacijama u javnom sektoru”.\n“Pozivanjem na neke pravilnike koji se odnose na javni sktor pokušavaju direktno da utiču na uređivačku politiku privatnog medija (…) Uvodimo porez na mišljenje, pokušavamo da definišemo kroz pravilnike o javnom sektoru šta su odgovornosti zaposlenih u privatnim firmama. Pozivajući se na neku uredbu, sutra može bilo koji inspektor da vam kaže da ne možete da budete urednik ili novinar”, upozorava Ognjanović.\nSmatra i da su Južne vesti postale “trn u oku”, jer uspevaju da pojedine lokalne teme dovedu u nacionalni fokus.\nMinistarstvo finansija pokrenulo je proceduru prinudne naplate i Ognjanović kaže da u Južnim vestima očekuju da će im sledeće nedelje biti skinut novac s računa.\n“Novinarski posao će da ide svojim tokom, trudićemo se da ostanemo profesionalni, koristićemo sve mehanizme, tražimo pravdu na sudu, a ako to ne bude zadovoljeno, ići ćemo na više instance u pravnom smislu. Ovako nešto može da bude presedan koji može da slomi sve male medije koji rade u javnom interesu”, upozorio je urednik Južnih vesti.\n← Previous Previous post: Brnabić: Ako “Južne vesti” misle da Poreska ne radi dobro, mogu da se žale\nNext → Next post: “Ugrožavanje opstanka medija kroz naplatu izmišljenog poreskog dugovanja”


Дачић: Нисмо добили никакав предлог о формирању владе | Socijalistička partija Srbije\nDačić: Nismo dobili nikakav predlog o formiranju vlade Vesti\n23 maja, 2012 u 13:24\nutorak, 22. maj 2012.\nKoalicija SPS-PUPS-JS ni sa kim nije postigla bilo kakav dogovor o parlamentarnoj većini, jer ni od jedne stranke nije dobila predlog o formiranju vlade, izjavio je predsednik SPS Ivica Dačić i poručio da ta koalicija neće učestvovati u postizbornoj reviziji sopstvenog rezultata na opštim izborima.\n„Nikakvi dogovori nisu postignuti ni sa kim, ni o parlamentarnoj većini, niti o personalnim pitanjima, jer niti je DS, niti SNS ili bilo koja druga stranka uputila našoj koaliciji bilo kakav predlog o formiranju vlade Srbije”, rekao je Dačić Tanjugu.\n„Više puta sam izjavljivao, i pre i posle izbora, da je za našu koaliciju najbitnije pitanje – ko ulazi u vladu i koja je politika te vlade. Za sada ne postoji bilo koji predlog koji bi bio prihvatljiv za našu koaliciju”, istakao je Dačić.\nOn je podsetio da je, takođe, više puta isticao svoje protivljenje održavanju prevremenih predsedničkih izbora, istovremeno sa parlamentarnim, u uverenju da to može dovesti do političke nestabilnosti u zemlji.\n„Zato se zalažem za dogovor o što skorijem konstituisanju novoizabranih organa vlasti i za nastavak razgovora o formiranju vlade”, naglasio je lider SPS.\nOn je konstatovao da je Srbija još daleko od formiranja vlade, imajući u vidu rezultate predsedničkih i parlamentarnih izbora i činjenicu da dve najveće stranke jesu osvojile najviše glasova, ali ne dovoljno za formiranje vlade bez koalicije, kao i da još nisu donele konačnu odluku o tome ko sve treba da čini parlamentarnu većinu.\n„Jedno je sigurno – naša koalicija SPS- PUPS- JS je jedina dobila više nego duplo veći broj glasova i mandata u odnosu na prethodne izbore i neće učestvovati u postizbornoj reviziji svog izbornog rezultata”, naglasio je Dačić.\nOn je dodao da se taj rezultat mora poštovati, kao što koalicija oko socijalista uvažava druge političke aktere.\n„Mi smo spremni da doprinesemo političkoj stabilnosti Srbije, čak i ako to znači naš odlazak u opoziciju”, poručio je Dačić.\n„Ali, želim da javnost jasno zna da, osim načelnog dogovora sa Borisom Tadićem i njegovom koalcijom pre drugog kruga izbora ( 8. maja) o zajedničkom radu na formiranju parlamentarne većine, nikakvih daljih konkretnih razgovora nije bilo na tu temu”, zaključio je Dačić.\nIzvor: Tanjug – Politika


Obnova, sanacija, Belušić :: Daibau.rs\nOBNOVA, SANACIJA, BELUŠIĆ\nTražim dobrog građevinca za rekonstrukciju: Sakupili i proverili smo građevince za rekonstrukcije, koji rade u mestu Belušić i okolini. Pošaljite potražnju i zainteresovani građevinci za rekonstrukcije će vas kontaktirati za pregled, predračun i ponude.\tUgodan građevinac za rekonstrukciju , koji može da izvede:\tobnova stana, ponuđač građevinske obnove, ili drugo će se sigurno naći i za vas. više\nDOO TEHNOGRADNJA KRUŠEVAC, Kruševac\nPonosimo se sa više od 1 godine iskustva za usluge - izrada dimnjaka. Naša stručna ekipa je sposobna da završi veće i velike radove. Naša prevladujoča delatnost su već od osnivanja preduzeća ...


Kotorvarošani šampioni Republike Srpske u malom fudbalu - KVorum.net / Kotor-Varoš -\nKotorvarošani šampioni Republike Srpske u malom fudbalu\nAutor: Slaven Šubara / Datum: 20.03.2017. 06:41\nU finalnoj utakmici Omladinskog prvenstva, takmičenja koje organizuje Fudbalski savez Republike Srpske, Klub malog fudbala "Kotor Varoš" savladao je vršnjake iz Čelinca rezultatom 9:1 i tako se okitio titulom šampiona Srpske.\nKotorvarošani su opravdali ulogu favorita i sasvim zasluženo ponijeli epitet najbolje ekipe u kategoriji dječaka do 17 godina.\nZa najboljeg igrača finalne utakmice proglašen je Dejan Trifković iz pobjedničke ekipe, koji je u finalu postigao četiri gola, dok je Stefanu Pejakoviću iz kotorvaroškog kluba uručeno priznanje za najboljeg golmana.\n"Ubjedljiv trijumf u finalu dovoljno govori o kvalitetu naše ekipe, koja je predanim radom i zalaganjem na treninzima ostvarila zacrtani cilj ove sezone", istakao je Trifković.\nPehar i srebrne medalje drugoplasiranoj ekipi KMF "Čelinac" uručio je predsjednik Upravnog odbora Kluba malog fudbala "Kotor Varoš" Dragan Pejaković, dok je predsjednik Komisije za mali fudbal Fudbalskog saveza Republike Srpske Saša Andrijašević predao pehar i medalje pobjedničkom sastavu.\n"Kotor Varoš se pokazao kao odličan organizator finalne utakmice, a naša je obaveza da u budućnosti u što većoj mjeri popularizujemo mali fudbal", rekao je Andrijašević.\nStručni saradnik za omladinski fudbal Fudbalskog saveza Republike Srpske Zoran Vujat uručio je priznanja za službena lica finalne utakmice, koju je pratilo oko 100 gledalaca u sportskoj dvorani u Kotor Varošu.\nOrganizator završnog turnira Omladinskog prvenstva Republike Srpske bio je Fudbalski savez Republike Srpske, a značajnu podršku pružila je i opština Kotor Varoš.\nNa završnom turniru trebalo je da učestvuju i ekipe klubova malog fudbala "Brčko-zdravlje" iz Brčkog i "Ljubić" iz Prnjavora, ali su oni u posljednji čas iz objektivnih razloga odustali od takmičenja.\nPrethodna vijest: Pridruži se šetnji u šarenim čarapama Sljedeća vijest: Održano predavanje za malinare iz kotorvaroškog kraja


10 najboljih hotela na plaži u Herceg Novom - TripAdvisor\nNajbolji hoteli uz obalu - Herceg Novi, Crna Gora\nHoteli na plaži - Herceg Novi\n30 od 121 objekta odgovara vašim filterima. Obriši sve filtere\n“ЗА СВАКУ ПРЕПОРУКУ”\n“Pristojan stari hotel”\nSmeštajni objekat br. 11 od 121 – odnos cena/kvalitet – Herceg Novi\nSmeštajni objekat br. 12 od 121 – odnos cena/kvalitet – Herceg Novi\nSmeštajni objekat br. 13 od 121 – odnos cena/kvalitet – Herceg Novi\nSmeštajni objekat br. 14 od 121 – odnos cena/kvalitet – Herceg Novi\nSmeštajni objekat br. 15 od 121 – odnos cena/kvalitet – Herceg Novi\nSmeštajni objekat br. 16 od 121 – odnos cena/kvalitet – Herceg Novi\nSmeštajni objekat br. 17 od 121 – odnos cena/kvalitet – Herceg Novi\nSmeštajni objekat br. 18 od 121 – odnos cena/kvalitet – Herceg Novi\nSmeštajni objekat br. 19 od 121 – odnos cena/kvalitet – Herceg Novi\nSmeštajni objekat br. 20 od 121 – odnos cena/kv


Zašto je naslov tv serija "12 reči"-radi se o kriptovaluti\nZašto je naslov tv serija „12 reči“-radi se o kriptovaluti\nTanjug 9. decembra 2020. 15:17\nBEOGRAD – Kriminalistička serija „12 reči“ u produkciji Telekoma Srbija i kuće Public film svakog vikenda se emituje na kablovskom kanalu Superstar TV, a produkcija ovog zapaženog projekta želi da gledaocima približi termine kriptovaluta i bitkoina kao kratak kurs ulaska u taj svet moderne ekonomije.\nAkteri priče su mafijaški bos čija je imperija uzdrmana, ambiciozni advokat koji se ne libi da uprlja ruke, računovođa u bekstvu od zakona i korumpirani predstavnici organa reda.\nMeđutim, kako se zaplet sve više komplikuje, blokirane bankovne račune menja crno tržište kriptovaluta, a važan deo te slagalice postaju bitkoin rudari i hakeri iz podzemlja.\nAutori serije smatraju da možda svi ti termini publici ne znače mnogo, a kako ne žele da zbunjuju gledaoce, sledi ubrzani kurs da svi bolje razumeju zašto su 12 reči iz naslova baš toliko važne, da li vode do tokova prljavog novca?\nNajpoznatija kriptovaluta je Bitkoin, stvorena sa idejom da delimično zameni postojeće valute i reši probleme savremenog monetarnog sistema tako što će korisnicima omogućiti slobodnu trgovinu, bez posrednika i centralizacije, što tržište kriptovaluta čini idealnim za sumnjive tokove novca.\nIpak, kako je u pitanju novac, neka sigurnost od zloupotreba mora da postoji, pa centralnog regulatora u ovom slučaju menjaju blokčejn (blockćain) i kriptografija.\nBlokčejn je zapravo tehnologija uz pomoć koje funkcionišu kriptovalute – javna knjiga svih do sada potvrđenih transakcija, zapisanim u blokove informacija i povezanim kriptografskim vezama.\nSve transakcije objavljuju se na mreži i potvrđuju se kroz proces koji se zove mining (rudarenje).\nTermin mining nastao je kao paralela pravom iskopavanju ruda, jer i rude i kriptovalute svoju vrednost crpe iz ograničene količine.\nZa rudare kriptovaluta, nagrada su bitkoini – dovoljan motiv da se upali mašina i troše značajni resursi.\nTu na scenu stupa lik bradonje u tumačenju Filipa Đurića iz prve epizode i njegovi brojni računari koji se od neprekidnog rudarenja pregrevaju.\nAko već nema tajnih računa, gde je sav taj novac, sigurno se pitaju gledaoci.\nPrva stvar koju početnici u sajber-biznisu treba da urade jeste da otvore bitkoin novčanik, što dovodi do 12 reči iz naslova koje predstavljaju naziv veoma važne rezervne šifre za novčanik – jedinstvenog, nasumično generisanog skupa reči koji daje kontrolu nad svim kriptovalutama što osoba poseduje i vraća pristup izgubljenim sredstvima.\nMožda će sada biti jasnije u praćenju te kompleksne krimi drame koja od prvih scena uvlači publiku u mrežu organizovanog kriminala i sudstva u čijem centru je mladi advokat problematične prošlosti, sa elementima sajber-biznisa u novoj hit seriji Superstar kanala.\nU uzbudljivoj triler priči koja po scenariju grupe pisaca i produkciji može stati u red sa svetskim ostvarenjima ovog žanra, pored Viktora Savića i Tihomira Tike Stanića glume i Nikola Pejaković, Ivana Vuković, Filip Đurić, Marija Bergam, Denis Murić, Nebojša Milovanović, Slobodan Boda Ninković, Branka Pujić, Davor Golubović i mnogi drugi.\nSerija “12 reči” emituje se svake subote i nedelje od 21 čas na Superstar TV kanalu koji mogu pratiti korisnici mts TV-a, kablovskog operatora Supernova i satelitske televizije m:SAT TV, kao i korisnici u regionu preko m:tel-a CG i BiH i širom sveta preko GO4TV.\nSvetosavski koncert Hora DKCB u Hramu Svetog Save 30.januara\nIzložba i tribina o uvođenju filma u škole Srbije\nPoslednja vođenja kroz izložbu Gotjeovih venčanica u MSUB


Institucije u Srbije ne rade u interesu građana - Društvo - Dnevni list Danas\nPočetna » Društvo » Institucije u Srbije ne rade u interesu građana\n0Piše: FoNet 28. septembra 2018. 14.35\nPredsednik Upravnog odbora Centra za evropske politike Srđan Majstorović ocenio je da, ako se pogleda Izveštaj evropske komisije iz aprila o Srbiji, i ovaj sada, konstatuje se da nije ostvaren vidljiv napredak.\nStanje demokratije u Srbiji može se pratiti sa dva nivoa – formalnog i suštinskog, rekao je Majstorović.\nFormalno, dodao je on, usvajaju se zakoni, uspostavlja pravni okvir, dok se po suštini i sadržaju demokratije koju živimo primećuje da ne postoji užurbanost vlasti da takve zakone primeni na način kako dolikuje demokratskim društvima.\nKada govorimo regularnosti izbora, ilustrovao je Majstorović, oni su demokratski sa strane legaliteta, ali nisu legitimni, što je ukazao i ODIHR u svom izveštaju kada je reč o jednakoj zastupljenosti i ravnopravnom učešću svih strana.\nMajstorović je napomenuo da je slična situacija i sa nezavisnim institucijama, čiji se izveštaji godinama ne razmatraju u parlamentu, ili kada se to i učini nema zaključka koji bi se uputio Vladi kao način da se utiče na promenu politike, a time se obesmišljava uloga tih tela.\nIz izveštaja EWB posebno zabrinjava deo o funkcionisanju Skupštine Srbije, rekao je Majstorović i napomenuo da je evidentno i u izveštaju Evropske komisije da se zloupotrebljavaju određene odredbe poslovnika o radu.\nOgraničava se prostor da dijalog različitih političkih aktera, primetan je nizak nivo kulture dijaloga i rasprave, a skoro pa je potpuno odsutna nadzorna funkcija nad radom izvštne vlasti, ukazao je on.\nMajstorović je predočio i da ton i kultura u javnom dijalogu više podseća na scene iz filma „Balkanski špijun“ – „naši i njihovi“.\nNeophodno je jačanje odgovornosti političkih lidera, koji su izabrani demokratskihm putem, da rade na unapređenju demokratije, a ne njenom podrivanju, rekao je Majstorović i naglasio da su slobodni mediji čuvari demokratije.\nMaja Vasić Nikolić, iz Nezavisnog udruženja novinara Srbije, upitala je posle ove izjave Majstorovića o medijima kao čuvarima demokratije – „koji mediji, koja demokratija?“.\nVasić Nikolić istakla je da se u Srbiji odvija trend preuzimanja institucija, koje prestaju da rade u interesu građana, već rade u interesu političke elite.\nNavodeći kao primere Vojno-bezbednosnu agenciju i Regulatorno telo za elektronske medije kako ne rade svoj posao, Vasić Nikolić je iznela bojazan šta će biti posle 22. decembra kada Rodoljubu Šabiću ističe mandat kao povereniku za informacije od javnog značaja.\nVasić Nikolić se osvrnula na konkurse za sufinansiranje medijskih sadržaja od javnog značaja, koji su se od dobre zamisli, preokrenuli u lošu realizaciju.\nPokazalo se da novac dobija ne za projekte u interesu javnosti, već političkom, rekla je Vasić Nikolić i dodala da novac dobijaju mediji koji dnevno krše etički kodeks, a koji izveštavaju u korist Srpske napredne stranke i lokalnih vlasti.\nIzvršni udrednik portala EWB Nikola Burazer je rekao da je ovo drugi izveštaj „iz senke“ o stanju demokratije u Srbiji, ako se poredi sa izveštajem Evropske komisije.\nNalazi su slični, izbori su bez većih neregularnosti, hitan postupak predlaganja i usvajanja zakona u parlamentu se nastavlja, problemi u funkcionisanju nezavisnih regulatornih tela, problemi sa slobodom medija, rekao je Burazer.\nGovoreći o slobodi medija, on je istakao da je bilo manje napada na novinare nego prošle godine, ali ostaje problem da nisu procesuirani raniji slučajevi napada.\nBurazer je naveo da je poseban problem bio sa redakcijama Južnih vesti i Kikindskih novina, gde su primenjeni ekonomski faktori pritiska.\ndemokratija, institucije, istrazivanjeBeograd


U Rimu održan koncert trija “Pons” i predstavljanje letka Kraljica Katarina – Hrvatska riječ\n21.09.2011 hrijec1 Kultura 0\nVeleposlanstvo Bosne i Hercegovine pri Svetoj Stolici organiziralo je 20. rujna 2011. godine u Rimu koncert trija “Pons”, uz suradnju s Hrvatskim kulturnim društvom “Napredak”-podružnica Mostar i talijanskom organizacijom “Movimento Cristiano Lavoratori” iz Rima.\nČlanovi Napretkovog trija “Pons” izveli su djela velikih majstora klasične glazbe u Bazilici Santa Maria in Aracoeli, u kojoj je pokopana pretposljednja bosanska kraljica Katarina. Veleposlanstvo BiH pri Svetoj Stolici je predstavilo letak o Kraljici Katarini koji će biti distribuiran na više jezika svim posjetiteljima ove Bazilike da se informiraju kako o ovoj bosanskoj kraljici, tako i o povijesti BiH.\nKoncertu kojem su nazočili mnogobrojni članovi diplomatskog kora i zvaničnika Svete Stolice, predstavnika medija, bh. građana koji žive u Rimu, nazočio je i predsjednik Federacije BiH, Živko Budimir.\nU prigodnom obraćanju veleposlanica Bosne i Hercegovine pri Svetoj Stolici Jasna Krivošić-Prpić zahvalila se rektoru Bazilike i umjetnicima, te istaknula značaj Kraljice Katarine, kao simbolu povijesne veze između BiH, Svete Stolice i Italije, priopćeno je iz Ministarstva vanjskih poslova BiH.